title: VirusTotal

text: VirusTotal on tehnyt selaimille lisäosia, jotka integroivat palvelun käyttäjien selaimiin. Vuonna 2014 julkaistiin Mac OS X käyttäjille suunnattu VirusTotal Uploader palvelu, joka käyttää hyväksi yli 50:tä virustorjuntapalvelua.


title: Vesi murtaa kiveä

text: Vesi murtaa kiveä: Amnesty Internationalin tarina () on toimittaja Jonathan Powerin kirjoittama kirja ihmisoikeusjärjestö Amnesty Internationalin historiasta. Kirja julkaistiin Iso-Britanniassa vuonna 2001 Penguin Booksin kustantamana. Kirja oli alun perin tarkoitus julkaista huomattavasti suuremman HarperCollinsin kautta, mutta Power vaihtoi kustantajaa vastalauseena yhtiön päätökselle jättää Christopher Pattenin Kiinan hallintoa arvostellut "East and West" -kirja julkaisematta.


title: Vesi murtaa kiveä

text: Kirjassaan Power käsittelee Amnestyn ja ihmisoikeuksien historiaa aina järjestön perustamisesta 2000-luvun alkuun asti. Kirjan suomenkielisen painoksen loppuun on lisätty Amnesty Suomen osaston silloisen puheenjohtaja Meri Vuohun kirjoittama osio Amnestyn Suomen osaston historiasta.


title: In the Name of the King 2: Two Worlds

text: In the Name of the King 2: Two Worlds on vuonna 2011 suoraan DVD:lle julkaistu Uwe Bollin ohjaama fantasiaelokuva. Elokuva on jatkoa elokuvalle "". Pääosissa esiintyvät Dolph Lundgren ja Natassia Malthe.


title: In the Name of the King 2: Two Worlds

text: Elokuvan päähenkilö on entinen merijalkaväen sotilas Granger, joka tempautuu eräänlaisen portaalin kautta nykypäivän Vancouverista keskiaikaiseen Ehb:n kuningaskuntaan. Siellä hän saa kuulla olevansa valittu: kovia kokeneen kaupungin kuningas (Lochlyn Munro) lähettää hänet tappamaan Dark Motheriksi kutsuttua velhotarta, jonka armeijat kuninkaan mukaan terrorisoivat koko valtakuntaa. Mukaan matkalle Granger saa kylän lääkärin Manhattanin, joka rakastuu matkakumppaniinsa.


title: In the Name of the King 2: Two Worlds

text: Kun Granger pääsee Dark Motherin luo, hänelle selviää, että todellinen tyranni onkin kuningas itse. Granger puolestaan on entisen, rakastetun kuninkaan kadonnut poika. Granger ei halua kuninkaaksi, vaan palata omaan aikaansa, joten hän luovuttaa paikkansa Dark Motherin tyttärelle, joka johtaa armeijansa pahaa kuningasta vastaan.


title: In the Name of the King 2: Two Worlds

text:
Kostaakseen Grangerille kuningas pyrkii portaalin läpi nykypäivän Vancouveriin päästääkseen tappavan ruttoviruksen siellä irralleen. Granger ehtii kuitenkin estää hänen aikeensa ja tappaa kuninkaan. Portti sulkeutuu, eikä Granger enää pääse takaisin. Manhattan jää omaan aikaansa eikä seuraa Grangeria, koska hänen täytyy pelastaa oma kansansa.
Dolph Lundgren kieltäytyi aluksi tarjotusta roolista, mutta otti sen myöhemmin vastaan. Kuvaukset alkoivat joulukuussa 2010 ja elokuva julkaistiin suoraan DVD:lle ja Blu-raylle 27. joulukuuta 2011.


title: Tribal-luokka (fregatti)

text: Tribal-luokka oli Britannian Kuninkaallisen laivaston fregattiluokka, johon kuului kaikkiaan seitsemän alusta. Luokka suunniteltiin 1950-luvulla ja se oli palveluksessa 1980-luvun alkuun.


title: Tribal-luokka (fregatti)

text: Vuonna 1954 kyseenalaistettiin erikoistuneiden fregattien valmistus pääasiassa niiden aiheuttamien kustannusten takia, mutta syynä oli myös taisteluosastojen muodostamisen aiheuttamat vaikeudet pitkälle erikoistuneista aluksista eli oikeiden alusten, oikeaan aikaan ja oikeaan paikkaan sijoittaminen aiheutti operatiivisia ongelmia. Siksi aloitettiin vielä samana vuonna uusien alusten, joissa oli pääosa tyyppien 12, 41 ja 61 ominaisuuksista, suunnittelu. Työn tuloksena syntyi Tribal-luokan yleisfregatti (tyyppi 81), jonka suunnittelutyö saatiin päätökseen helmikuussa 1957.


title: Tribal-luokka (fregatti)

text: Luokan alukset olivat uppoumaltaan 2300 tonnia kuivana ja 2700 tonnia täysin kuormattuna. Niiden kokonaispituus oli 109,7, leveys 12,9 ja syväys 4,0 metriä.


title: Tribal-luokka (fregatti)

text: Alukset olivat ensimmäisiä suurehkoja Britannian kuninkaallisen laivaston aluksia, joissa varsinaiseen propulsiojärjestelmään kuului kaasuturbiinit. Niihin asennettiin niin sanottu COSAG-järjestelmä (), joka asennettiin myös rinnan valmistettuihin County-luokan hävittäjiin. Voimanlähteen oli perinteinen 12000 hevosvoiman höyryturbiini, joka yksin kykeni tuottamaan alukselle yli 20 solmun nopeuden. Lisävoimaksi oli asennettu 7500 shp:n G-6 kaasuturbiini, jonka avustamana nopeus kasvoi 28 solmuun. Pelkällä kaasuturbiinilla saavutettiin 21 solmun nopeus. Järjestelmän etuna oli höyrykoneen hyvä hyötysuhde polttoaineenkulutuksen ja nopeuden välillä eli risteilynopeus ja kaasuturbiini mahdollisti tarvittaessa lisävoiman saannin. Koneisto mahdollisti riittävän tehon saavuttamisen pienemmällä kattilamäärällä, joten aluksilla oli vain yksi höyrykattila. Kattilamäärän pienennys säästi tilaa ja miehistöä. Samoin koneisto mahdollisti alukselle nopeamman liikkeelle lähdön´. Yhdestä kattilasta huolimatta aluksille jouduttiin asentamaan kaksi savuhormia, koska kaasuturbiini tarvitsi omansa, mikä vei kansitilaa.


title: Tribal-luokka (fregatti)

text: Alusten tykkiaseistuksena olivat kaksi 4,5 tuuman tykkiä yksiputkisina Mk V asennuksina. Ne oli sijoitettu juuri komentosillan eteen etukannelle ja toinen takakannelle. Tykit oli otettu romutetuista C-luokan hävittäjistä ja niihin oli asennettu ennen asennusta uudet tähtäimet ja latausjärjestelmät. Uusiokäyttö johtui lähinnä kustannusten laskupaineesta ja nopeasti saannista. Tykkien korotuskulma oli ainoastaan 50 astetta, mikä rajoitti niiden käyttöä ilmatorjuntaan. Tulenjohtojärjestelmänä oli MRS3, joka oli asennettu sillan yläpuolelle ja taakse. Siihen oli liitetty tyypin 903 maalinseurantatutka.


title: Tribal-luokka (fregatti)

text: Alukset olivat myös kuninkaallisen laivaston ensimmäisiä fregatteja, joiden osaksi pääaseistusta suunniteltiin ohjukset. Aluksille asennettiin Seacat-ohjusten neliohjuksiset laukaisualustat ja niiden tarvitsema GWS21 ohjaus- ja valvontajärjestelmä. Laukaisualusta sijoitettiin päämaston kahtapuolen ja tulenjohtojärjestelmät sijoitettiin taaemman savuhormin sivuille rakennetuille tasanteille. Ohjusten toimitusviiveiden vuoksi ohjusten paikalle asennettiin alusten valmistusvaiheessa 40 millimetrin ilmatorjuntakanuuna ilman automaattista tulenjohtojärjestelmää lukuun ottamatta "HMS Zulua". Aluksille asennettiin ohjukset määräaikaishuoltojen yhteydessä. Ilmavalvontakyvyn mahdollisti tyypin 965 -kaukovalvontatutka ja sen suuri AKE1-antenni, joka oli asennettu maston huippuun. Keskivalvonnan ja maalinseurannan mahdollisti etuosassa olevaan mastoon asennettu tyypin 993 -tutka.


title: Tribal-luokka (fregatti)

text: Kolmas toteutettu innovaatio oli helikopterin vaatimien tilojen valmistus ja helikopterin sijoittaminen alukselle. Tämän seurauksena alukselle asennettiin vain yksi Limbo Mk10 -sukellusveneentorjuntaheitin, mutta toisen heittimen menetyksen korvasi paremmin kuin hyvin Westland Wasp-helikopterin aseistus ja sen suurempi kantama. Kaikuluotaimina aluksella olivat tyyppien 177, 170 ja 162 -järjestelmät.


title: Tribal-luokka (fregatti)

text: Operatiivisten tutkien lisäksi aluksella oli merenkulkututka tyyppiä 978, joka oli sijoitettu päämastoon rakennetulle hyllylle.


title: Bertil Alfred Sjöström

text: Bertil Alfred Sjöström (28. heinäkuuta 1879 Iisalmi – 12. helmikuuta 1945 Helsinki) oli suomalainen juristi ja Helsingin yliopiston prosessioikeuden professori 1925–1945.


title: Bertil Alfred Sjöström

text: Sjöströmin vanhemmat olivat ylitarkastaja Alfred Wilhel Sjöström ja Sigrid Lagus. Työuransa Sjöström aloitti senaatin virkamiehenä ja Helsingin raastuvanoikeuden oikeusneuvosmiehenä. 1917 hän oli lainvalmistelutoimikunnan jäsen, 1919 hänet nimitettiin Viipurin hovioikeuden oikeusneuvokseksi ja 1923-1924 hän toimi korkeimman oikeuden apujäsenenä. Hän teki useita ulkomaan opintomatkoja, muun muassa Leipzigiin, Berliiniiin, Kööpenhaminaan, Tukholmaan ja Pariisiin. Siviilioikeuden dosenttina vuodesta 1917 toiminut Sjöström siirtyi kokonaan akateemiselle uralle 1920-luvulla, mutta paneutui tutkijanakin varsin käytännöllisiin kysymyksiin. Prosessioikeuden ohella hänet tunnettiin tekijänoikeuden asiantuntijana. Sjöström toimi tiedekuntansa varadekaanina ja dekaanina ja osallistui alansa ruotsin- ja suomenkielisten järjestöjen toimintaan.


title: Bertil Alfred Sjöström

text: Sjöströmin puoliso vuodesta 1920 oli Toini Julia Haapanen. Hänen poikansa on Teknillisen korkeakoulun professori ja puukemian uranuurtaja Eero Sjöström.


title: Niilo Skalm

text: Niilo Skalm (k. 1563) oli Piikkiön kihlakunnan tuomari 1561–1563 ja Vehmaan 1563. Hän oli Juhana-herttuan uskollisimpia kannattajia. Hänet mestattiin 1563, kun Turun linna oli antautunut. Kyösti Wilkuna on kirjoittanut viisinäytöksisen historiallisen murhenäytelmän "Niilo Skalm" (1922).


title: Anders Fredrik Skjöldebrand

text: Anders Fredrik Skjöldebrand (1757–1834) oli ruotsalainen kenraali ja kirjailija sekä kreivi. Hän edusti Ruotsia Haminan rauhanneuvotteluissa. Hän oli valtioneuvoston jäsen 1815–1828. Skjöldebrand julkaisi matkakertomuksia "Voyage pittoresque au Cap du Nord, avec gravures" (1801–1802), joka kuvaa Skjöldebrandin matkaa italialaisen Giuseppe Acerbin kanssa 1798–1799 Suomen kautta Nordkapiin, ja "Description des cataractes et du canal de Trollhätta avec gravures" (1804). Lisäksi hän julkaisi näytelmiä, satuja ynnä muuta.Schück


title: Greta Skogster

text: Greta Skogster-Lehtinen (22. helmikuuta 1900 Hämeenlinna – 11. helmikuuta 1994 Tampere) oli suomalainen tekstiilitaiteilija.


title: Greta Skogster

text: Greta Skogster kävi Hämeenlinnan ruotsinkielistä yhteiskoulua ja aloitti jo 15-vuotiaana opinnot Taideteollisuuskeskuskoulussa. Kudontaa hän opiskeli kotikaupungissaan Wetterhoffin kotiteollisuusopistossa ja perusti vuonna 1921 oman kutomon ja tekstiilitoimiston. Sen ohella hän toimi helsinkiläisen Kotiahkeruus Oy:n taiteellisena johtajana.


title: Greta Skogster

text: Skogsterin läpimurto oli hänen osallistumisensa vuonna 1931 valmistuneen Eduskuntatalon sisustukseen, tehtävänään huonekalujen verhoilukankaat ja suuret matot. Hänen tärkeimpiin töihinsä kuuluu Kotkan kaupungintalon valtuuston istuntosaliin suunniteltu kuvakudos.


title: Greta Skogster

text: Greta Skogster oli vuodesta 1935 naimisissa vuorineuvos William Lehtisen kanssa. Pariskunta perusti Suomen Kulttuurirahastoon oman nimikkorahastonsa vuonna 1964. Vuonna 1968 he perustivat nimeään kantavan Greta ja William Lehtisen Säätiön, joka jakaa apurahoja eri taiteenalojen tekijöille ja hankki omistukseensa Firenzen lähellä sijaitsevan Castello di Pratellin, jonka se joutui kuitenkin myymään vuonna 1980. 1960-luvun keskivaiheilla pariskunta suunnitteli taidemuseota omistamaansa kiinteistöön Helsingin Kuusisaaressa, mutta hanke kariutui kaavoituskysymyksiin.


title: Kakkosen kausi 2012

text: Kakkosen kausi 2012 oli Suomen jalkapallon kolmanneksi korkeimman sarjatason kausi. Kausi pelattiin neljässä 10 joukkueen lohkossa kolminkertaisena sarjana. Lohkovoittajat pelasivat kaksiosaiset karsintaottelut, joiden voittajat AC Kajaani ja Tampereen Ilves nousivat Ykköseen. Lohkojen sijalle 9 ja sitä huonommin sijoittuneet joukkueet sekä heikoin 8. sijoittunut joukkue putosivat suoraan Kolmoseen.


title: Kakkosen kausi 2012

text: Pohjoislohkon Warkauden Jalkapalloklubi suljettiin sarjasta pois kesken kauden ja sen pelaamien otteluiden tulokset mitätöitiin sarjataulukosta. Warkaus JK luovutti 14. elokuuta pelattavaksi tarkoitetun ottelun TP-47 – Warkaus JK, koska sillä ei ollut tarpeeksi pelaajia otteluun. Joukkueella olisi ollut kahdeksan pelikuntoista pelaajaa, mikä olisi jalkapallosääntöjen mukaan riittänyt pelin pelaamiseen. Kilpailumääräysten mukaan joukkueiden luovutuksia ei sallita Palloliiton sarjoissa. Luovuttaneeksi katsotaan joukkue, joka ei saavu otteluun esittämättä pätevää syytä.


title: Kakkosen kausi 2012

text: Koska lohkoissa oli Warkauden Jalkapalloklubin sarjasta sulkemisen vuoksi eri määrä joukkueita, heikoin 8. sijoittunut joukkue määritettiin jakolaskulla, jossa saavutetut pisteet jaettiin pelatuilla otteluilla. Heikoin kahdeksanneksi sijoittunut joukkue oli länsilohkon Sporting Kristina, joka kuitenkin sai sarjapaikkansa täydennysmenettelyn mukaan takaisin, koska Itä- ja Keski-Suomen piireistä ei ollut nousijoita.


title: Kakkosen kausi 2012

text: FC Santa Claus luopui sarjasta kauden jälkeen konkurssin vuoksi.


title: Kakkosen kausi 2012

text: Tampereen Ilves nousi Ykköseen yhteismaalein 5 – 1.


title: Kakkosen kausi 2012

text: AC Kajaani nousi Ykköseen yhteismaalein 1 – 0.


title: Nils Nilsson Skum

text: Nils Nilsson Skum (13. huhtikuuta 1872 Jukkasjärvi – 27. joulukuuta 1951 Jällivaara) oli ruotsinsaamelainen poronomistaja ja piirtäjä. Hän kuvasi saamelaisten arkea teoksessa "Same sita – lappbyn" (1938). Postuumisti julkaistiin hänen teoksensa "Valla renar" (1955).


title: Nils Nilsson Skum

text: Skum tuli tunnetuksi piirtäjänä ja taidemaalarina, mutta hän oli myös taitava käsityöläinen ja kuvanveistäjä. Hän teki hirvi- ja poroaiheisia veistoksia. Niiden lisäksi hän valmisti hyvin paljon puukkoja. Skumin läpimurto suuren yleisön tietoisuuteen oli "Same sita – lappbyn". Se on kuvateos, joka syntyi Skumin ja Nordiska museetin intendentin Ernst Mankerin yhteistyön tuloksena. Skum piirsi teokseen satakunta lyijykynä- ja liitupiirustusta, joita täydensivät Skumin saamenkieliset tekstit ja Israel Ruongin käännökset.


title: Molukkienmeri

text: Molukkienmeri () on Tyynenmeren länsiosassa sijaitseva sivumeri Indonesian valtioon kuuluvien Sulawesin ja Molukkien välissä. Sen eteläpuolella on Bandanmeri. Meri sijaitsee seismisesti aktiivisella alueella. Meri on tunnettu koralleistaan, ja siellä on lukuisia sukelluspaikkoja. Historiassa meren alueella on kuljettu mausteita, ja sitä on hallinnut neljä eri sulttaania.


title: Johan Skytte

text: Johan Skytte ent. Schroderus, (1577–1645) oli ruotsalainen valtiomies. Hän oli ulkomailla opintomatkalla, ja sen jälkeen hänestä tuli kruununprinssi Kustaa Aadolfin opettaja. Valtaistuimelle noustuaan Kustaa Aadolf nimitti Skytten 1612 kamarin eli valtakunnan verolaitoksen johtajaksi ja 1617 valtaneuvokseksi. Hänestä tuli 1622 Uppsalan yliopiston kansleri. 1624 hänestä Tuuterin vapaaherra, ja hän oli myös Suomen laamanni. Vuonna 1629 hän sai nimityksen Liivinmaan, Inkerin ja Karjalan kernaalikuvernööriksi. Hänen ansiotaan oli päätös Tarton yliopiston perustamisesta. Hän oli 1634 Götan hovioikeuden ensimmäinen presidentti. Hän perusti Uppsalan yliopistoon Skytten professuurin.


title: Johan Skytte

text: Skytte oli aikansa merkittävimpiä hallinto- ja valtiomiehiä.


title: Pöytätennis kesäolympialaisissa 1996 – miesten kaksinpeli

text: Pöytätenniksen miesten kaksinpeli Atlantan kesäolympialaisissa 1996 alkoi 25. heinäkuuta ja finaali pelattiin 1. elokuuta 1996. Aluksi pelattiin alkulohkot ja niiden voittajat jatkoivat neljännesvälieriin. Barcelonan olympiavoittaja Jan-Ove Waldnerin pelit päättyivät jo neljännesvälierissä. Olympiakultaa voitti Liu Guoliang.


title: Antti Wennström

text: Antti Wennström (s. 1977) on suomalainen toimittaja. Hän toimi jääkiekkoa käsittelevän Jatkoaika.com-verkkolehden päätoimittajana kesäkuusta 2012 kesäkuuhun 2017. Aiemmin Wennström toimi saman lehden NHL-toimituspäällikkönä.


title: Antti Wennström

text: Jatkoaika.comin lisäksi Wennström on kirjoittanut muun muassa Hämeen Sanomiin, Iltalehteen ja Ilta-Sanomiin. Hän on myös tehnyt kirjat "Patrik Laine – NHL:n uusi suomalaistähti" (2017) ja "Sebastian Aho – Kärpistä NHL-tähdeksi" (2018), jotka on julkaissut Minerva Kustannus.


title: Östen

text: Östen on muinaisskandinaavista alkuperää oleva miehen etunimi, joka on käytössä varsinkin Ruotsissa ja Islannissa. Sen alkumuoto on ollut Eysteinn, Norjassa se esiintyy nykyisin muodossa Øystein. Nimen jälkiosa merkitsee kiveä, alkuosan merkitys on epävarma, mutta tarkoittaa mahdollisesti onnea. Nimi on ollut myös kahdella Norjan keskiaikaisella kuninkaalla.


title: Östen

text: Suomessa nimi Östen on vuoden 2009 loppuun mennessä annettu 191 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Östenin nimipäivä on suomenruotsalaisen kalenterin mukaan 10. syyskuuta.


title: Keltiö

text: Keltiö ("Guizotia abyssinica") on mykerökukkaiskasvilaji, jota esiintyy Itä-Afrikassa.


title: Keltiö

text: Se on yksivuotinen ruoho, joka kasvaa 10-100 cm korkeaksi. Keltiön varsi on vankka, mustanruskeatäplikäs, hapsi- ja nystykarvainen. Vastakkain kasvavat lehdet ovat ruodittomia, sepiviä ja suurilapaisia, harvan isohampaisia.


title: Keltiö

text: Mykeröstö huiskilo. Mykeröt pitkäperäisiä. Mykerön laita- ja kehräkukat ovat keltaisia. Laitakukkien kieli on leveä, 1–1,5 senttimetriä pitkä.


title: Keltiö

text: Hedelmä on pähkylä, n. 4 mm, litteä 3-4 kulmainen, uurteinen, kiiltävä musta tai ruskea.


title: Keltiö

text: Kotoisin Itä-Afrikasta. Tavataan Suomessa harvoin kaatopaikoilla ja joutomailla.


title: Keltiö

text: Siemeniä on joissakin linnunsiemenseoksissa.


title: Piikkisappiruoho

text: Piikkisappiruoho ("Xanthium spinosum") on mykerökukkaiskasvilaji, jota esiintyy Etelä-Amerikassa.


title: Piikkisappiruoho

text: Se on yksivuotinen ruoho, joka kasvaa viidestätoista 70:een senttimetriä korkeaksi. Sen lehtiasento on kierteinen, lehtihangoissa on kolmihaaraisia piikkejä. Lehdet ovat lyhytruotisia tai ruodittomia ja suikealapaisia, osin liuskaisia. Mykeröstössä hedemykeröt sijaitsevat terttumaisissa latvahaarojen kärjissä, emimykeröt alempana yksittäin tai pieninä ryhminä. Emimykeröjen kehdoissa on kellanruskeita koukkupiikkejä.


title: Charlie terveyshoitolassa

text: Charlie terveyshoitolassa ("The Cure") on Charles Chaplinin ohjaama ja käsikirjoittama vuoden 1917 yhdysvaltalainen lyhyt mykkäelokuva.


title: Charlie terveyshoitolassa

text: "Charlie terveyshoitolassa" on siitä harvinainen Chaplin-elokuva, että hän ei esitä siinä kuuluisaa Kulkuri-hahmoaan. Hän esittää elokuvassa alkoholistia, joka etsii parannusta tautiinsa terveyshoitolasta. "Charlie terveyshoitolassa" kuvausprosessista on jäänyt huomattavan paljon tietoa, sillä suurin osa ensikopioista ja poistetuista kohtauksista ovat säilyneet. Ensimmäisten sadan otoksen aikana tapahtumien paikat ja lavasteet muuttuvat useasti, mutta vielä aivan viimeisissäkin otoissa Chaplin kokeili erilaisia tilanteita, joita ei kuitenkaan sisällytetty valmiiseen elokuvaan. Elokuvan tuotanto pysähtyi myös hetkeksi, kun Chaplin vilustui uima-allaskohtauksen kuvausten jälkeen. Elokuva saapui ensi-iltaansa 16. huhtikuuta 1917, hieman myöhässä aikataulustaan.


title: Säiläpiisku

text: Säiläpiisku ("Solidago graminifolia") on monivuotinen piiskulaji, jota esiintyy Pohjois-Amerikassa.


title: Säiläpiisku

text: Säiläpiisku kasvaa 30–100 senttimetriä korkeaksi. Sen varren yläosa haaroo jyrkähkön yläviiston huiskilomaisesti. Lehtien lavat ovat jäykkiä, tasasoukan suikeita ja ehytlaitaisia, teräväkärkisiä, jäykkäkarvaisia. Kuperasti huiskilomaisessa mykeröstössä on lukuisia pienehköjä tahmeita vaaleankellertäviä mykeröjä.


title: Buurivillakko

text: Buurivillakko ("Senecio inaequidens") on monivuotinen villakkolaji, jota esiintyy Etelä-Afrikassa.


title: Buurivillakko

text: Buurivillakon tyveltä puutunut varsi kasvaa 30:stä 80:een senttimetriä korkeaksi. Se on kalju tai niukkakarvainen, tavalliseti runsaasti siirottavasti haarainen. Lehdet ovat melko tasasoukkia, harmahtavanvihreitä, sepiviä, suippokärkisiä. Mykerön ulkosuomujen kärki on ruskea, laita kalvomaisen ripsilaiteinen. Siirottavat kielikukat ovat kullankeltaisia.


title: Karheakitkerö

text: Karheakitkerö, myös etelänkitkerö, muikio, karheamuikio ("Picris echioides") on yksivuotinen mykerökukkaiskasvi, jota esiintyy Etelä-Euroopassa. Sen haarova ja kankeakarvainen varsi kasvaa 20–50 senttimetriä korkeaksi. Lehdet sepivät paitsi alimmat. Niiden lapa on pitkulainen. Kahdesta kolmeen senttimetriin leveitä keltakukkaisia mykeröitä on runsaslukuisesti.


title: Koiranelämää (elokuva)

text: Koiranelämää ("A Dog’s Life") on Charles Chaplinin ohjaama ja käsikirjoittama yhdysvaltalainen vuoden 1918 lyhyt mykkäelokuva. Se oli Chaplinin ensimmäinen elokuva First Nationalille itsenäisenä elokuvatuottajana.


title: Koiranelämää (elokuva)

text: Chaplin perusti 1918 oman tuotantoyhtiön ja studion, kun hänen sopimuksensa Mutual Filmilla oli päättynyt. Hän neuvotteli First Nationalin kanssa sopimuksen, joka edellytti Chaplinin tekemään kahdeksan kaksikelaista komediaa vuodessa. Studion avautumisen jälkeen Chaplin ajatteli, että sen avaaminen yleisölle olisi hyvää mainosta. Studiolla kävi tammikuussa 1918 noin 2 000 ihmistä, mutta kaikki vierailut studiolle kiellettiin, kun kaksi toimittajaksi esittäytynyttä kävijää oli kuunnellut salaa Chaplinin uuden elokuvan tuotantokokouksia. Heiltä löytyi muistiinpanoja tarinasta, henkilöistä ja puvuista.


title: Koiranelämää (elokuva)

text: Chaplinin ensimmäisen itsenäisen elokuvan kuvaaminen alkoi 15. tammikuuta 1918. Elokuva tunnettiin vielä tuolloin nimellä "I Should Worry". Chaplin oli jo jonkin aikaa halunnut tehdä elokuvan, joissa voisi käyttää koiria. Hän oli "I Should Worryn" kuvausten alkamisen jälkeen hankkinut studioon losangelesilaisesta koiratarhasta 21 koiraa. Naapurit olivat valittaneet koirista, ja viranomaiset määräsivät Chaplinin vähentämään koirien lukumäärän kahteentoista. Elokuvan tähdeksi valittiin sekarotuinen Mut (tai Mutt), joka asusteli ennenaikaiseen kuolemaansa asti studiolla.


title: Koiranelämää (elokuva)

text: Parin viikon kuvausten jälkeen Chaplin tuli tyytymättömäksi tarinaan, ja 11. helmikuuta ilmoitti, että hän aloittaisi uuden elokuvan, "Wiggle and Son" kuvaamisen. Siitä kuvattiin muutamia otoksia, ja Chaplin kävi ostamassa tarpeistoihin muun muassa puoli tusinaa etanoita koomillisiin tarkoituksiin. Seuraavana päivänä Chaplin palasi kuitenkin kuvaamaan "I Should Worrya". The Bioscope -lehden raportin mukaan "I Should Worry" sai lopullisen nimensä kuvausten aikana Harry Lauderin huomautuksesta ”It’s a dog’s life you’re leadin’ these days, Charlie” (”Sinä kyllä elät koiranelämää nykyisin, Charlie”).


title: Koiranelämää (elokuva)

text: Chaplin tunnettiin tuhlaavaisena, mutta hänen ensimmäisen itsenäisen tuotantonsa kirjanpito oli pikkutarkka, ja siinä Chaplin merkitsi kaikki pienintäkin yksityiskohtaa myöten. Kuvaukset päättyivät 22. maaliskuuta, ja filmiä kertyi lopulta kumpaankin käytettyyn kameraan lähes 11 000 metriä. Chaplin leikkasi yleensä itse elokuvansa, mutta tällä kertaa häntä avustivat Henry Bergman, kaksi kameramiestä ja kaksi apulaista. Leikkauksia tehtiin yötä päivää 26.–29. maaliskuuta, ja niiden aikana Chaplin kuvasi vielä yhden pienen kohtauksen. Leikkausurakka valmistui 31. maaliskuuta, ja seuraavana päivänä Chaplin pystyi lähtemään sotaobligaatioiden myyntiä edistävälle kiertueelle.


title: Koiranelämää (elokuva)

text: "Koiranelämää" sai ensi-iltansa 14. huhtikuuta 1918. Se oli taloudellisesti Chaplinin uran siihenastisesti menestynein teos. Sitä on usein mainostettu Chaplinin ensimmäisenä elokuvana, joka tuotti yli miljoona dollaria. Elokuva menestyi myös hyvin kriitikoiden keskuudessa, ja esimerkiksi ranskalainen elokuvaohjaaja ja kriitikko Louis Delluc kutsui sitä ”elokuvan ensimmäiseksi täydelliseksi taideteokseksi”. "Koiranelämää"-elokuvan menestyksen ansiosta Chaplin pystyi jatkamaan uraansa itsenäisenä elokuvantekijänä, ja hän alkoi myös kokeilla pidempien elokuvian tekemistä. Kolme vuotta myöhemmin ilmestyikin Chaplinin ensimmäinen täyspitkä elokuva "Chaplinin poika".


title: Deltasypressi

text: Deltasypressi ("Glyptostrobus pensilis") on havupuulaji, joka kuuluu deltasypressien ("Glyptostrobus") sukuun sypressikasvien ("Cupressaceae") heimossa. Se on vanhan, jo liitukautisista fossiileista tunnetun sukunsa ainoa nykyisin elävä laji. Suurin osa Kaakkois-Aasian jokisuistoissa kasvavan deltasypressin alkuperäisistä elinalueista on nykyään maanviljelykäytössä, ja laji luokitellaan nykyisin äärimmäisen uhanalaiseksi. Lähimpien elävien sukulaistensa suosypressien ("Taxodium") tavoin deltasypressi on kausivihanta tai puoliainavihanta havupuu, joka usein pudottaa lehtensä talveksi.


title: Deltasypressi

text: Deltasypressi on keskikokoinen puu. Se kasvaa yleensä 15–30 metriä korkeaksi ja rungon rinnankorkeusläpimitaltaan enintään 1,2 metriä leveäksi. Runko levenee usein huomattavasti alaosastaan tyveä kohti. Oksat haarautuvat rungosta yleensä vaakatasossa. Kaarna on harmahtavan ruskeaa ja halkeilee epäsäännöllisinä suikaleina. Versot ovat eriytyneet pysyviin pitkäversoihin ja talveksi lehtineen variseviin lyhytversoihin.


title: Deltasypressi

text: Lehdet ovat asettuneet kierteisesti. Lyhytversojen lehdet ovat yleensä 8–12 millimetriä pitkiä ja muodoltaan neulasmaisia. Ne kasvavat 1,5–2 millimetrin välein 40–45 asteen kulmassa versoon. Pysyvien pitkäversojen lehdet ovat osin päällekkäisiä, suomumaisia, johteisia ja 1,5–3 millimetriä pitkiä. Deltasypressi on yleensä kausivihanta ja varistaa lehtensä sekä lyhytversonsa talveksi. Lehdet ovat vaaleanvihreitä nuorena ja punaisenruskeita syksyllä ennen varisemistaan.


title: Deltasypressi

text: Puu on yksikotinen ja tuulipölytteinen. Kävyt kasvavat versojen kärjissä. Hedekävyt kasvavat yksivuotisten lyhytversojen kärjissä. Siemenkävyt kasvavat suomulehtisissä pysyvissä oksanhaaroissa. Ne ovat 1,4–2,5 senttimetriä pitkiä ja 0,9–1,5 cm leveitä sekä muodoltaan munanmuotoisia tai päärynämäisiä. Käpysuomut koostuvat kiinnikasvaneesta emisuomusta ja peitinsuomusta. Ne ovat litteitä ja vastapuikeita. Käpysuomujen keskellä on pieni ota. Suomujen kärjissä on 6–10 käyrää kolmiomaista uloketta.


title: Deltasypressi

text: Deltasypressi kasvaa Etelä-Kiinassa, Vietnamissa ja Laosissa. Laji on äärimmäisen uhanalainen, ja suurimman osan jäljellä olevista yksilöistä uskotaan olevan istutettuja. Luonnonvaraisia yksilöitä uskotaan olevan vielä Keski-Vietnamissa Đắk Lắkin maakunnassa sekä Laosissa Bolikhamxain provinssissa. Istutettuna laji on yleinen Etelä-Kiinassa varsinkin Guangdongissa Helmijoen suistossa.


title: Deltasypressi

text: Deltasypressi kasvaa lähinnä jokisuistoissa vetisessä maaperässä. Lajia esiintyy yleensä vain lähellä merenpinnan tasoa. Se viihtyy aurinkoisella paikalla. Istutettuna se kasvaa usein vetisten riisipeltojen laidoilla.


title: Deltasypressi

text: Puuta istutetaan usein Kiinassa ja Vietnamissa kosteille alueille, kuten jokien ja riisipeltojen reunoille suojaamaan tuulelta ja ehkäisemään eroosiota. Lajia käytetään myös koristepuuna monilla lämpimänlauhkeilla ja subtrooppisilla alueilla.


title: Deltasypressi

text: Puuaines on arvostettua rakennustöissä, veistossa sekä huonekalujen ja soitinten valmistuksessa. Kaarnasta ja kävyistä saatavia tanniineja käytetään nahan parkitsemiseen ja kankaiden värjäykseen. Juuriston puu on hyvin kevyttä ja siitä valmistetaan korkkia, kohoja ja kellukkeita. Useita kasvin osia on myös perinteisesti käytetty lääkinnässä.


title: Deltasypressi

text: Koska puu on nykyään luonnossa hyvin harvinainen ja koska sitä kasvatetaan lähinnä suojapuuna ja eroosion estämiseksi, puuainesta ei ole nykyään laajalti saatavilla. Puuta saadaan lähinnä luonnostaan kaatuneista puista.


title: Heinämäki (Sotkamo)

text:
Heinämäki on kylä Sotkamossa, Kainuussa. Matkaa Sotkamon keskustaan on 14 km, Vuokattiin 19 km ja Kajaaniin 50 kilometriä.
Ensimmäinen asukas kylälle muutti 1608 ja nykyisin kylässä on n. 250 vakituista asukasta. Lisäksi Kusianjärvellä ja Matikanjärvellä on runsaasti kesäasutusta, runsaat 100 vapaa-ajan asuntoa. Kylän halki virtaa Kusianjoki ja valtatie 888 (Ristijärventie) tarjoa nopean liikenneyhteyden Sotkamoon ja Vuokattiin sekä Ristijärvelle. Kylän pohjoisosassa sijaitsee luultavasti Sotkamon suurin, pitkänmuotoinen ja osittain rimpinen avosuo, Solansuo, joka kuuluu Natura-alueisiin ja on siten valtion luonnonsuojelualue.


title: Heinämäki (Sotkamo)

text: Kylä on palkittu "Vuojen Kaenuulaenen kylä" -tunnustuksella v. 2010.


title: Heinämäki (Sotkamo)

text: Heinämäen kyläkeskuksena toimii "Kylätalo Heinis". Heinämäen kyläseura ry:n omistama Kylätalo Heinis saneerattiin koulukartanosta kyläkeskukseksi v. 2005 - 2007 välisenä aikana.


title: Heinämäki (Sotkamo)

text: Kylätalo on kylän vapaa-ajanviettopaikka kyläläisille, kylän vieraille ja loma-asukkaille. Päärakennuksesta löytyvät kyläsali, majoitus- ja kerhotilat (mm. biljardipöytä), saunaosasto sekä suurtalouskeittiö. Kilpatason (A2) frisbeegolf -kentälle 'Heinämäki DiscGolfPark' pääsee pelaamaan talon pihalta.


title: Heinämäki (Sotkamo)

text:
Heinämäen kantatilasta erotettiin Toivolan tila vuonna 1907. Jormaskylältä kotoisin ollut ja ristiriitaisia tunteita herättänyt ”Herra-Heikki”, eli ankara metsätyönjohtaja Heikki Korhonen, rakensi talon tälle paikalle vuonna 1915. Kylän koulu toimi yksityistaloissa vuodesta 1915 lähtien. Kun kylälle alettiin etsiä vakituisen koulun paikkaa, huomattiin Toivolan keskeinen sijainti ja talosta tuli Heinämäen koulu vuonna 1925. Vanhassa koulurakennuksessa on lohkotuista graniittikivistä tehty perustus ja helmipaneelivuoraus julkisivussa. Pihamaan laidalla on suuri kiviholvikellari.
Uudempi koulurakennus on vuodelta 1960 ja hyvin yleistä tyyppiä. Koulutoiminta päättyi 2004 ja rakennukset siirtyivät kyläseuran omistukseen vuonna


Heinämäki (Sotkamo)


title: HMS Leander (F109)

text: HMS Leander (viirinumero F109) oli Britannian Kuninkaallisen laivaston Leander-luokan fregatti. Alus oli luokkansa nimikkoalus.


title: HMS Leander (F109)

text: Alus tilattiin Harland and Wolffilta Belfastista. Sen köli laskettiin 10. huhtikuuta 1959 ja alus laskettiin vesille 28. kesäkuuta 1961. Alus valmistui 27. maaliskuuta 1963.


title: HMS Ajax (F114)

text: HMS Ajax (viirinumero F114) oli Britannian Kuninkaallisen laivaston Leander-luokan fregatti.


title: HMS Ajax (F114)

text: Alus tilattiin Cammell Lairdilta Birkenheadistä. Sen köli laskettiin 12. lokakuuta 1959 ja alus laskettiin vesille 16. elokuuta 1962. Alus valmistui 10. joulukuuta 1963.


title: HMS Ajax (F114)

text: Alus lähti palvelukseen oton jälkeisenä päivänä merelle koeajoihin ja jo seuraavana päivänä se pelasti espanjalaisen rahtialuksen "Llusanesin", joka oli joutunut merihätään Casquetsin edustalla. Koeajot saatiin päätökseen kesäkuussa, minkä aikana se muun muassa osallistui Kanaaliin pudonneen Seahawkin pelastustöihin. Alus lähti Maltalle ja sieltä edelleen Kaukoitään saapuen Singaporeen 1. heinäkuuta 1964. Pari viikkoa myöhemmin se aloitti partioinnin Borneon koillisrannikolla ja työ jatkui aina vuoden loppuun lukuun ottamatta lyhyitä lepojaksoja Hong Kongissa ja Bangkokissa.


title: HMS Ajax (F114)

text: Vuoden 1965 alun alus partioi jälleen Borneon koillisrannikolla, kunnes "HMS Ajax" lähti Japaniin. Alus määrättiin 13. heinäkuuta Kaukoidän asemalle. Se oli huollettavana Singaporessa lokakuusta aina helmikuuhun 1966.


title: Heilbronner Falken

text: Heilbronner Falken on saksalainen jääkiekkojoukkue Heilbronnin kaupungista Baden-Württembergin osavaltiosta. Joukkue pelaa maan toiseksi korkeimmalla sarjatasolla 2. Bundesligassa ja on perustettu vuonna 2003. Joukkue liitty 2. Bundesligaan, mutta putosi saman tien alempaan sarjaan. Takaisin 2. Bundesligaan joukkue ylsi kaudelle 2007-2008.


title: HMS Dido (F104)

text: HMS Dido (viirinumero F104) oli Britannian Kuninkaallisen laivaston Leander-luokan fregatti.


title: HMS Dido (F104)

text: Alus tilattiin Yarrow and Companyltä Scotstounista Glasgow'sta. Sen köli laskettiin 2. joulukuuta 1959 ja alus laskettiin vesille 22. joulukuuta 1961. Alus valmistui 18. syyskuuta 1963.


title: Minttu Hukka

text: Minttu Karoliina Hukka (s. 31. maaliskuuta 1995 Kotka) on suomalainen keskimatkojen juoksija. Hän on saavuttanut kaksi Kalevan Kisojen pronssimitalia estejuoksusta 2013 ja 2015. Hänellä on useita nuorten sarjojen Suomen mestaruuksia. Hukka edustaa Karhulan Katajaisia.


title: Minttu Hukka

text: Hukka karsiutui 3 000 metrin estejuoksun alkuerissä alle 20-vuotiaiden MM-kilpailuissa Barcelonassa 2012 silloisella ennätysajallaan 10.39,73. Seuraavana vuonna alle 20-vuotiaiden EM-kilpailuissa Rietissä hän sijoittui samassa lajissa kahdenneksitoista ja vuoden 2014 alle 20-vuotiaiden MM-kilpailuissa Eugenessa myös kahdenneksitoista. Vuonna 2014 Hukka oli 3 000 metrin estejuoksun ajallaan 9.56,51 alle 20-vuotiaiden Euroopan tilaston kärjessä ja maailmantilastossa yhdeksäs.


title: Minttu Hukka

text: Nuorten arvokilpailujen lisäksi Hukka on edustanut Suomea Suomi–Ruotsi-maaottelussa 2013.


title: Minttu Hukka

text: Hukka opiskelee Yhdysvalloissa Boise State Universityssa, Idahon osavaltiossa.


title: Pöytätennis kesäolympialaisissa 1988 – miesten kaksinpeli

text: Pöytätenniksen miesten kaksinpeli Soulin kesäolympialaisissa 1988 alkoi 23. syyskuuta ja finaali pelattiin 1. lokakuuta 1988. Turnauksessa pelattiin ensin kahdeksan alkulohkoa ja jokaisen lohkon kaksi parasta eteni pudotuspeleihin. Olympiakultaa voitti eteläkorealainen Yoo Nam-Kyu, joka voitti loppuottelussa maanmiehensä Kim Ki-Taikin.


text: Sijoista 5-8 käytiin sijoitusottelut.


title: Muotiviikko

text: Muotiviikko on noin viikon kestävä muotitapahtuma, jossa muotitalot ja muotisuunnittelijat esittelevät uusimpia mallistojaan medialle ja ostajille. Neljä merkittävintä muotiviikkoa ovat Milanon, Pariisin, Lontoon ja New Yorkin muotiviikot, jotka järjestetään kahdesti vuodessa, keväisin ja syksyisin.


title: Deltasypressit

text: Deltasypressit ("Glyptostrobus") on havupuusuku sypressikasvien heimossa. Sukuun kuuluu yksi nykyisin elävä laji, "Glyptostrobus pensilis" eli deltasypressi, ja useita esihistoriallisia lajeja liitukaudelta pleistoseenikaudelle. Suvun levinneisyys oli kenotsooisella aikakaudella huomattavasti nykyistä reliktistä levinneisyyttä laajempi. Tällöin suvun lajeja esiintyi laajalla alueella Euraasiassa ja Pohjois-Amerikassa. Nykyisin suvun ainoa elävä laji kasvaa vain pienellä alueella Kaakkois-Aasiassa ja on äärimmäisen uhanalainen.


title: Deltasypressit

text: Deltasypressit ovat kausivihantia tai puoliainavihantia puita. Oksanhaaroja on kahdentyyppisiä, pysyviä pitkähaaroja ja yksivuotisia lyhythaaroja eli lyhytversoja. Pysyvät haarat ovat ilmaraollisia ja vihreitä muutaman ensimmäisen vuoden. Niissä kasvavien lehtien johteiset lehtikannat jäävät kiinni haaroihin lehtien pudotessa. Lyhytversot taas putoavat kokonaisina lehtineen.


title: Deltasypressit

text: Lehdet ovat ruodittomia ja kierteisesti asettuneita. Suurempien pysyvien oksanhaarojen ja käpyjä kantavien haarojen lehdet ovat suomumaisia. Nuorten puiden lyhytversojen lehdet ovat neulasmaisia ja asettuneet kierteisesti, mutta kääntyneet sivuille kaksirivisesti. Vanhempien puiden lyhytversojen lehdet ovat neulasmaisia, poikkileikkaukseltaan nelikulmaisia ja asettuneet kolmeen riviin.


title: Deltasypressit

text: Deltasypressit ovat yksikotisia. Kävyt kehittyvät versojen kärkiin. Hedekävyt koostuvat 15–20 kierteisesti asettuneesta hedelehdestä. Siemeniä tuottavat kävyt ovat päärynän- tai munanmuotoisia. Käpyjen emi- ja peitinsuomut ovat kiinnikasvaneet. Kierteisesti asettuneita käpysuomuja on 20–22. Tyveä lähinnä sijaitsevat suomut ovat siemenettömiä. Muissa käpysuomuissa on kaksi siementä. Pienet siemenet ovat yksisiipisiä.


title: Deltasypressit

text: Sukuun on luokiteltu useita vain fossiileista tunnettuja esihistoriallisia lajeja. Esihistoriallisia lajeja ei kuitenkaan usein ole pystytty varmuudella erottamaan toisistaan ja ne on monesti luokiteltu erillisiksi lajeiksi ainoastaan siksi, että niiden esiintymät sijaitsevat maantieteellisesti tai ajallisesti kaukana toisistaan.Aikaisimmat tunnetut deltasypresseiksi tunnistettavat fossiiliset puut ovat Pohjois-Kanadasta ja Grönlannista varhaiselta liitukaudelta, jolloin suku oli levinnyt jo laajalle. Myöhäisliitukaudelta tunnetaan deltasypressejä myös Aasiasta nykyisen Kiinan ja Venäjän alueilta. paleoseenikaudella deltasypressit olivat tärkeä osa pohjoisen pallonpuoliskon pohjoisosien kesävihantien metsien kasvillisuutta. Paleoseeni- ja eoseenikausien aikana deltasypressejä kasvoi laajalla alueella Euraasiassa ja Pohjois-Amerikassa monenlaisissa elinympäristöissä. Niitä esiintyi myös hyvin pohjoisessa arktisilla alueilla, joiden ilmasto on nykyään liian kylmä puuvartisille kasveille.


title: Deltasypressit

text: Deltasypressien uskotaan aina olleen lähinnä lämpimien kosteikkometsien ja soiden puita. Ilmaston maailmanlaajuisen kylmenemisen ja kuivumisen eoseenikauden jälkeen uskotaan suurelta osin aiheuttaneen deltasypressien harvinaistumisen ja nykyisen reliktisen levinneisyyden. Suku on säilynyt ulkoisesti hyvin muuttumattomana paleoseenikaudelta asti, eikä ole koskaan ollut kovin monimuotoinen.


title: Never Say Die (Black Sabbathin kappale)

text: Never Say Die on Black Sabbath-yhtyeen kappale samannimiseltä albumilta, ja se julkaistiin myös singlenä kesällä 1978. Kappale oli yhtyeen ensimmäinen "varsinainen" eli heidän itsensäkin promotoima single-julkaisu sitten "Paranoid"-kappaleen vuonna 1970. Black Sabbath ei ollut niin sanottu sinkkuhittien varaan laskeva bändi, ja monet yhtyeen singlet olivat lähinnä levy-yhtiön julkaisemia. "Never Say Die" menestyikin hyvin Britanniassa nousemalla single-listan sijalle 21. ja yhtye esitti samana vuonna kappaleen kahteen kertaan BBC:n suositussa Top of the Pops-tv-ohjelmassa.


title: Never Say Die (Black Sabbathin kappale)

text: "Never Say Die" on nopeatempoinen ja suoraviivainen hard rock-kappale, jonka sanoma on positiivinen ja periksiantamattomuutta korostava. Se oli myös albumin ainoa kappale, joka pysyi koko ajan setissä vuoden 1978 kiertueella. Myöhempinä vuosina muun muassa Megadeth-yhtye on coveroinut kappaleen.


title: Never Say Die (Black Sabbathin kappale)

text: Singlen b-puolella julkaistiin vuoden 1976 "Technical Ecstasy" -albumilta otettu "She's Gone" -jousiballadi.


title: Never Say Die (Black Sabbathin kappale)

text: Kappaleet säveltänyt, sanoittanut ja sovittanut Black Sabbath.


title: EV Landshut

text: EV Landshut on vuonna 2002 perustettu saksalainen jääkiekkojoukkue Landshutin kaupungista. Joukkue pelaa maan toiseksi korkeimmalla sarjatasolla DEL 2:ssa. Erikoista on, että koko olemmassa olo aikansa aikana joukkue on aina pääsyt playoff vaiheessa vähintään puolivälieriin asti. 2. Bundesligan joukkue on voittanut kertaalleen kaudella 2011-2012.


title: Anna Karenina (vuoden 2012 elokuva)

text: Anna Karenina on vuonna 2012 ensi-iltansa saanut Leo Tolstoin samannimiseen klassikkoromaaniin perustuva englantilais-ranskalainen draamaelokuva. Sen on ohjannut Joe Wright ja käsikirjoittanut Tom Stoppard. Elokuvassa Anna Kareninaa näyttelee Keira Knightley ja muita pääosia näyttelevät Jude Law, Aaron Taylor-Johnson, Kelly Macdonald, Domhnall Gleeson, Ruth Wilson, Alicia Vikander, Olivia Williams ja Emily Watson.


title: Anna Karenina (vuoden 2012 elokuva)

text: Elokuva voitti parhaan puvustuksen Oscar-palkinnon ja oli myös ehdolla myös parhaasta musiikista, lavastuksesta ja kuvauksesta.


title: Ranskankohokki

text: Ranskankohokki ("Silene gallica", syn. "S. anglica") on Etelä- ja Keski-Euroopasta kotoisin oleva kohokkikasvi.


title: Ranskankohokki

text: Yksivuotinen ranskankohokki kasvaa 10–50 cm korkeaksi. Kasvi on pysty ja sen varret vaihtelevat haarattomista monihaaraisiin. Koko kasvi on karvainen, yläosasta nystykarvainen ja tahmea. Lehdet ovat varressa vastakkain. Kukinto on harvakukkainen, terttumainen ja toispuolinen. Lyhytperäisten kukkien verhiö ja teriö ovat viisilehtisiä. Verhiö on ulkoverhiötön, lieriömäinen, karvainen ja enintään senttimetrin pituinen. Terälehdet ovat 10–12 mm pitkiä ja väriltään valkoisia tai punertavia, joskus myös punaläikkäisiä. Terälehtien lavat ovat ehyitä tai lanttokärkisiä. Suomessa ranskankohokki kukkii heinä-elokuussa. Hedelmä on 6–9 mm pitkä kota.


title: Ranskankohokki

text: Ranskankohokki on alun perin kotoisin Etelä- ja Keski-Euroopasta. Laji on levinnyt tulokkaana muun muassa Etelä-Norjaan ja -Ruotsiin. Suomessa ranskankohokkia on tavattu maan etelä- ja keskiosista, lähinnä sisämaasta.


title: Ranskankohokki

text: Ranskankohokki on Suomessa satunnainen uustulokas, jota on tavattu lastauspaikoilla, myllyillä ja kylvönurmikoilta.


title: Vaikertajakyyhky

text: Vaikertajakyyhky ("Zenaida macroura") on pohjoisamerikkalainen kyyhkylaji.


title: Vaikertajakyyhky

text: Vaikertajakyyhky on 28-33 senttimetriä pitkä. Se on väritykseltään vaalean punertavanruskea, mutta yläpuolella ja niskassa on harmahtavaa sävyä. Lisäksi sillä on selkäpuolella suuria mustia täpliä. Linnun pyrstö on pitkä ja terävä ja siinä on valkoiset reunat. Vaikertajakyyhkyn jalat ovat vaaleanpunaiset ja silmä ja nokka tummat.


title: Vaassila Kieleväinen

text: Vaassila Kieleväinen (n. 1755 – n. 1840) oli runonlaulaja ja tietäjä.


title: Vaassila Kieleväinen

text: Kieleväisen isän nimi oli Ignat. Elias Lönnrot tapasi Kieleväisen Vuokkiniemen Vuonnisessa keruumatkallaan vuonna 1833. Vaikka iäkkään Kieleväisen muisti oli jo heikentynyt, Lönnrot sai häneltä talteen Väinämöisen uroteot yhdessä jaksossa, millä lienee ollut merkitystä Lönnrotin alkaessa matkalta palattuaan jäsentää Kalevalaa juuri Väinämöistä koskevien runojen ympärille. Tälle pienoiseepokselle Lönnrot antoi nimen "Runokokous Väinämöisestä". Myös Juhana Fredrik Cajan ja Matthias Alexander Castrén tapasivat Kieleväisen, vuosina 1836 ja 1839. Castrén sai häneltä talteen erityisesti loitsuja sekä taikoja koskevaa tietoja. Kieleväisen maine tietäjänä olikin huomattava, sen tiedetään kestäneen 1800-luvun lopulle saakka.


title: Pöytätennis kesäolympialaisissa 2004 – miesten nelinpeli

text: Pöytätenniksen miesten nelinpeli Ateenan kesäolympialaisissa 2004 alkoi 15. elokuuta ja finaali pelattiin 21. elokuuta 2004.


title: A Hard Road

text: A Hard Road (tai Hard Road) on Black Sabbath-yhtyeen kappale ja single-julkaisu, joka on otettu albumilta "Never Say Die!". Kappale nousi Britannian single-listalla sijalle 33. syksyllä 1978. Kappaleesta kuvattiin myös promo-video, jossa yhtye nähdään konserttilavalla soittamassa kappaletta.


title: A Hard Road

text: Kappaleen sanomassa kehotetaan positiivisuuteen: "miksi mennä "vaikeinta kautta"? (eng. "hard road") Emmekö voi vain olla ystäviä?". Musiikillisesti kappale kulkee tasaisen kompin ja Iommin riffin myötä. Kappale on myös yhtyeen historian toistaiseksi ainoa, jossa kaikki jäsenet laulavat taustalaulua.


title: A Hard Road

text: Singlen b-puolella julkaistiin vuoden 1975 "Sabotage"-albumilta otettu "Symptom of the Universe". Kumpaakin kappaletta on editoitu lyhemmäksi verrattuna albumi-versioihin.


title: A Hard Road


title: Basil Williams

text: Basil J. Williams oli brittiläinen taitoluistelija, joka voitti yhdessä Phyllis Johnsonin kanssa pariluistelun olympiapronssia Antwerpenin kesäkisoissa 1920. Williams osallistui samoissa kisoissa myös yksinluisteluun sijoittuen seitsemänneksi.


title: Basil Williams

text: Vuonna 1912 Williams osallistui Pariluistelun maailmanmestaruuskilpailuun Manchesterissa Edna Harrisonin kanssa sijoittuen kuudenneksi.


title: Lady Madonna

text: Lady Madonna on brittiläisen The Beatles -yhtyeen kappale ja single vuodelta 1968. Paul McCartneyn kirjoittama Fats Domino -tyylinen kappale oli osoitus yhtyeen siirtymisestä takaisin perinteisemmän rock and rollin pariin kokeellisten "Sgt. Pepper’s Lonely Hearts Club Band-" ja "Magical Mystery Tour" -albumien jälkeen. Laulun sanoitus on ylistys äideille ja naisille.


title: Lady Madonna

text: Single oli yhtyeen viimeinen, jonka julkaisi Britanniassa Parlophone ja Yhdysvalloissa Capitol. Kappale nousi Britanniassa listaykköseksi ja Yhdysvalloissa neljänneksi.


title: Lady Madonna

text: Paul McCartney on kertonut, että kappaleen alkuperäisenä teemana oli Neitsyt Maria, mutta lopulta aiheeksi tuli tavallinen työväenluokkainen äiti. Kuten eräs McCartneyn aiemmista kappaleista, ”Your Mother Should Know”, myös ”Lady Madonna” on kunnianosoitus äideille ja naisille. Musiikillisesti McCartney yritti tehdä kappaleesta bluesmaisen boogie woogie -numeron. Kappale toi hänen mieleensä yhdysvaltalaislaulaja Fats Dominon tuotannon, joten McCartney päätti laulaa sen hänen ääntään imitoiden.


title: Lady Madonna

text: John Lennon kertoi myöhemmin pitävänsä mahdollisena, että hän olisi auttanut laulun sanoituksissa.


title: Lady Madonna

text: The Beatles aloitti ”Lady Madonnan” äänittämisen 3. helmikuuta 1968. Ensimmäiseksi kappaleesta otettiin kaikkiaan kolme pohjaraitaa, McCartneyn soittaessa pianoa ja Ringo Starrin vastaavasti rumpuja vispilöillä. Samana iltana McCartney lisäsi kappaleeseen basson, kun taas John Lennon ja George Harrison soittivat kitaraosuutensa saman vahvistimen kautta. Lisäksi Starr äänitti toisen rumpuraidan. Samoissa sessioissa nauhoitettiin lisäksi McCartneyn myöhemmin tuplattu lauluraita sekä Lennonin ja Harrisonin taustalaulut.


title: Lady Madonna

text: Yhtye palasi studioon kolme päivää myöhemmin, 6. helmikuuta. McCartney lisäsi kappaleeseen uudet laulu- ja piano-osuudet, ja kaikki jäsenet nauhoittivat taustalle kättentaputukset. Tämän lisäksi McCartney, Lennon ja Harrison lauloivat osuutensa "See how they run" -kohtaan. Session päätteeksi neljä saksofonistia kutsuttiin paikalle viimeistelemään laulu. Koska heidät oli kutsuttu paikalle viime hetkellä, ei heillä ollut minkäännäköistä tuntumaa kappaleeseen. Niinpä heidän osuutensa olivat hyvin pitkälle improvisoidut. Saksofonisoolosta vastasi Bill Jackman, mutta merkittävä osa siitä poistettiin miksauksen yhteydessä.


title: Lady Madonna

text: Britanniassa singlen julkaisi Parlophone tunnuksella R 5675 perjantaina 15. maaliskuuta 1968. B-puolella oli George Harrisonin kirjoittama intialaistyylinen ”The Inner Light”. ”Lady Madonna” debytoi listalla 20. maaliskuuta ollen sijalla viisi. Seuraavalla viikolla se nousi kärkeen. Kappale oli listaykkösenä yhteensä kaksi viikkoa, ja pysyi listalla kaikkiaan kahdeksan viikkoa.


title: Lady Madonna

text: Yhdysvalloissa single julkaistiin samoilla kappaleilla kolme päivää Britanniaa myöhemmin, 18. maaliskuuta. Sen julkaisi Capitol Records sarjatunnuksella 2138. ”Lady Madonna” ei ollut Yhdysvalloissa yhtä suuri hitti kuin Britanniassa, sillä se ylsi sijalle neljä.


title: Lady Madonna

text: Beatles kuvasi kappaleeseen kaksi promovideota 11. helmikuuta 1968. Videot sisälsivät kuvaa yhtyeestä levyttämässä Abbey Roadilla. Yhtye yritti esittää ”Lady Madonnaa” kuvausten aikana, mutta lopulta filmille päätyi yhtye äänittämässä uutta kappalettaan ”Hey Bulldog”.


title: Lady Madonna

text: NEMS Enterprises jakeli videon Britannian ja Yhdysvaltain televisiokanaville. Britanniassa BBC esitti videota mustavalkoisena. Ensiesitys oli "Top of the Pops" -ohjelmassa päivää ennen singlen julkaisua, 14. maaliskuuta 1968. Yhdysvalloissa videon ensiesitys tapahtui värillisenä 30. maaliskuuta ABC:n "The Hollywood Palace" -ohjelmassa.


title: Lady Madonna

text: Kappale oli klassisena rock and roll -esityksenä täysi vastakohta yhtyeen kahdella viimeisellä albumilla julkaistuille kappaleille, jotka sisälsivät runsaasti ”studiokikkailua” ja päällekkäisäänityksiä.


title: Lady Madonna

text: ”Lady Madonnan” intron sävel on peräisin Humphrey Lytteltonin vuonna 1956 julkaisemasta kappaleesta ”Bad Penny Blues”. Kyseistä levytystä oli tuottamassa myöhemmin The Beatlesin tuottajaksi ryhtynyt George Martin. Kappaleessa kuultava rivi "See how they run" on puolestaan viittaus yhtyeen aiempaan, John Lennonin kirjoittamaan lauluun ”I Am the Walrus”.


title: Les Misérables (vuoden 2012 elokuva)

text: Les Misérables on vuonna 2012 ensi-iltansa saanut brittiläinen elokuvamusikaali, joka perustuu Victor Hugon romaaniin "Kurjat" ja siitä sovitettuun musikaaliin. Elokuvan on ohjannut Tom Hooper ja sen ovat käsikirjoittaneet William Nicholson, Alain Boublil, Claude-Michel Schönberg ja Herbert Kretzmer. Elokuvan pääosissa ovat Hugh Jackman, Russell Crowe, Anne Hathaway, Amanda Seyfried, Eddie Redmayne, Samantha Barks, Sacha Baron Cohen, Helena Bonham Carter ja Aaron Tveit. 1800-luvun Ranskaan sijoittuva "Les Misérables", kertoo monien henkilöiden yhteenkietoutuneita kohtaloita. Entinen vanki Jean Valjean ottaa Fantinen aviottoman lapsen Cosetten vastuulleen ja yrittää välttää poliisitarkastaja Javertin haaviin jäämistä.


title: Les Misérables (vuoden 2012 elokuva)

text: "Les Misérables" sai kahdeksan Oscar-ehdokkuutta ja voitti palkinnon kolmessa kategoriassa: parhaasta naissivuosasta (Hathaway), maskeerauksesta ja äänityksestä. Elokuva voitti eniten palkintoja vuoden 2013 Golden Globe -gaalassa saaden palkinnot paras musikaali- tai komediaelokuva, paras miespääosa musikaali- tai komediaelokuvassa (Hugh Jackman) ja paras naissivuosa (Anne Hathaway). Elokuva voitti eniten palkintoja myös Bafta-gaalassa, jossa se palkittiin parhaasta naissivuosasta (Hathaway), maskeerauksesta, äänityksestä ja lavastuksesta.


title: Les Misérables (vuoden 2012 elokuva)

text: Elokuvan ensi-ilta oli Yhdysvalloissa 25. joulukuuta 2012 ja Suomessa 22. helmikuuta 2013.


title: Les Misérables (vuoden 2012 elokuva)

text: Vuonna 1815 Jean Valjean (Hugh Jackman) vapautuu Toulonin vankilasta 19 vuoden jälkeen. Poliisitarkastaja Javert (Russell Crowe) vapauttaa Valjeanin ehdonalaiseen vapauteen. Valjean yrittää saada töitä ja yösijaa, mutta hänet ajetaan pois kaupungeista vankilahistoriansa takia. Yllättäen Dignen piispa (Colm Wilkinson) tarjoaa hänelle ruokaa ja yösijan, mutta epätoivoinen Valjean varastaa tämän hopeat yöllä. Valjean jää kiinni poliiseille, mutta piispa sanoo hopeiden olleen lahja Valjeanille ja antaa hänelle vielä arvokkaat hopeiset kynttilänjalat varmistaakseen Valjeanin vapauden. Hämillään piispan lämpimästä kohtelusta Valjean repii ehdonalaisen vapauden todistuksensa symbolina päätöksestään jättää mennyt taakseen ja aloittaa alusta.


title: Les Misérables (vuoden 2012 elokuva)

text: Kahdeksan vuotta myöhemmin Valjean on tehtaan omistaja ja Montreuil-sur-Merin pormestari. Tehtaantyöntekijä Fantine (Anne Hathaway) jää kiinni rahan lähettämisestä aviottomalle lapselleen Cosettelle (Isabelle Allen), joka asuu häikäilemättömien herra ja rouva Thénardierien luona (Helena Bonham Carter ja Sacha Baron Cohen) heidän hemmotellun tyttärensä Époninen (Natalya Angel Wallace) kanssa. Fantine saa potkut tehtaasta ja epätoivoisena hän päätyy prostituoiduksi auttaakseen ja elättääkseen tytärtään. Valjean pelastaa Fantinen pulasta ja vie hänet sairaalaan. Myöhemmin Valjean ahdistuu salatusta menneisyydestään eikä voi elää enää valheessa. Hän kertoo todellisen henkilöllisyytensä oikeudelle ja lähtee sairaalaan Fantinen luo. Valjean lupaa kuolemansairaalle Fantinelle huolehtia hänen tyttärestään Cosettesta. Paettuaan Javertia Valjean löytää Cosetten ja ostaa hänet Thénardiereilta luvaten olla hänelle kuin isä.


title: Les Misérables (vuoden 2012 elokuva)

text: Yhdeksän vuotta myöhemmin hallituksen ainoa köyhien oikeuksia tukeva Jean Maximilien Lamarque on kuolemaisillaan. Opiskelijat Marius Pontmercy (Eddie Redmayne), Enjolras (Aaron Tveit) ja Gavroche (Daniel Huttlestone) keskustelevat vallankumouksesta. Myöhemmin Marius näkee vilaukselta Cosetten (Amanda Seyfried), joka on nyt nuori nainen, ja rakastuu tähän välittömästi. Valjean kieltäytyy kertomasta Cosettelle menneisyydestään tai tämän äidistä.


title: Les Misérables (vuoden 2012 elokuva)

text: Kun Lamarque kuolee, Enjolras kokoaa opiskelijoista vallankumouksellista ryhmää. Samaan aikaan Mariuksen ystävä Éponine (Samantha Barks) vie hänet Cosetten luo, missä Marius ja Cosette kertovat rakastavansa toisiaan. Éponine rakastaa Mariusta, mutta ei ole kertonut sitä hänelle. Myös hän liittyy vallankumoukseen. Kun herra Thénardierin johtama ryhmä saapuu vangitsemaan Valjeanin Javertille lunnaita vastaan, Éponine kiljuu varoittaakseen Valjeania ja Cosettea. Valjean päättää paeta Cosetten kanssa välittämättä tämän tunteista Mariusta kohtaan. Kun he lähtevät, Enjolras villitsee pariisilaiset kapinaan ja Marius lähettää jäähyväiskirjeen Cosettelle. Seuraavana päivänä opiskelijat keskeyttävät Lamarquen hautajaiset ja aloittavat kapinansa. Javert tekeytyy vallankumokselliseksi vakoillakseen opiskelijoita, mutta jää pian kiinni Gavrochen ansiosta ja hänet vangitaan. Ensimmäisessä tulituksessa Éponine haavoittuu pelastaessaan Mariuksen ja kertoo rakkaudestaan tätä kohtaan kuollen tämän käsivarsille. Valjean lukee Mariuksen kirjeen Cosettelle ennen tätä ja lähtee barrikadeille suojelemaan Mariusta. Hän pelastaa Enjolrasin ja saa luvan tappaa Javertin. Kun he ovat kahdestaan, Valjen vapauttaa Javertin ja käskee tämän paeta.


title: Les Misérables (vuoden 2012 elokuva)

text: Kun pariisilaiset eivät lähdekään mukaan vallankumoukseen toisin kuin opiskelijat toivoivat, he päättävät taistella kuolemaansa saakka. Kaikki opiskelijat kuolevat haavoittunutta Mariusta lukuun ottamatta, sillä Valjean raahaa tämän viemäreihin. Thénardier varastaa Mariuksen sormuksen ennen kuin Valjean virkoaa ja kantaa Mariuksen ulos viemäristä. Valjean kohtaa Javertin, joka uhkaa tappaa tämän. Valjean ei välitä Javertista ja kävelee pois. Javert ei pysty selvittämään ristiriitaa tämän siviilin ja moraalin välillä ja päättää tehdä itsemurhan pudottautumalla Seineen.


title: Les Misérables (vuoden 2012 elokuva)

text: Myöhemmin Marius suree kuolleita ystäviään, mutta Cosette lohduttaa häntä. Valjean päättää kertoa Mariukselle kaiken menneisyydestään ja kertoo lähtevänsä pois, koska hänen läsnäolonsa vaarantaa Cosetten hengen. Valjean pyytää Mariusta olemaan kertomatta koskaan tästä Cosettelle. Marius ja Cosette menevät naimisiin ja Thénardierit tulevat kutsumatta häävastaanotolle ja kertovat Mariukselle nähneensä Valjeanin kantaneen ruumista viemärissä. Herra Thénardier näyttää tarinan todistukseksi varastamaansa sormusta tietämättä, että se on Mariuksen. Marius tunnistaa sormuksensa ja tajuaa Valjeanin olleen se, joka hänet pelasti barrikadeilta. Thénardierit kertovat Valjeanin sijainnin, ja Marius ja Cosette lähtevät etsimään hänet.


title: Les Misérables (vuoden 2012 elokuva)

text: Valjean istuu kuolemaisillaan paikallisessa luostarissa ja Fantine ilmestyy hakemaan häntä taivaaseen. Cosette ja Marius kiirehtivät jättämään hänelle jäähyväiset. Ojentaessaan Cosettelle kirjeen, johon hän on kirjoittanut tunnustuksen menneisyydestään, Valjean liittyy Fantinen, piispan, Enjolrasin, Époninen, Gavrochen ja kaikkien muiden kapinallisten joukkoon barrikadeille.


title: Les Misérables (vuoden 2012 elokuva)

text: Elokuvan kuvaukset alkoivat Ranskassa 8. maaliskuuta 2012. Kuvauspaikkoina olivat muun muassa Winchester College, Winchester Cathedral Close, HMNB Portsmouth, Oxford ja Pinewood Studios Englannissa. 23. heinäkuuta 2012 Hugh Jackman tviittasi kuvausten päättyneen.


title: Les Misérables (vuoden 2012 elokuva)

text: Elokuvan lauluosuudet nauhoitettiin livenä kuvauspaikalla pianon säestyksellä. Yleensä musikaalielokuvissa kappaleet on valmiiksi nauhoitettu, ja näyttelijät esittävät laulavansa kuvauksissa. Vaikka tämän sanottiin olevan ensi kerta kun näin tehtiin musikaalielokuvassa, samaa tapaa käytettiin myös elokuvissa "At Long Last Love", "The Fantasticks" ja "Hedwig and the Angry Inch". 27. elokuuta 2012 ilmoitettiin elokuvan musiikin nauhoitusten alkaneen Lontoossa 70 henkisen orkesterin voimin. Les Misérables -musikaalin säveltäjä Claude-Michel Schonberg sävelsi elokuvaan uuden kappaleen ”Suddenly”.


title: Les Misérables (vuoden 2012 elokuva)

text: "Les Misérablesin" oli tarkoitus saada ensi-iltansa Yhdysvalloissa 7. joulukuuta 2012, mutta ensi-iltapäivää siirrettiin ensin joulukuun 14. päivään ja 18. syyskuuta elokuvan julkaisua siirrettiin vielä kerran joulukuun 25. päivään, ettei se joutuisi kilpailemaan "Hobitti – Odottamaton matka" -elokuvan ensi-illan kanssa. Elokuva julkaistiin samana päivänä kuin "Django Unchained".


title: Les Misérables (vuoden 2012 elokuva)

text: Kun elokuva esitettiin ensi kerran valkokankaalla 23. marraskuuta 2012 Lincoln Centerissä New Yorkissa, yleisö taputti seisaaltaan elokuvan jälkeen.


title: Les Misérables (vuoden 2012 elokuva)

text: Suomessa elokuva sai ensi-iltansa 22. helmikuuta 2013.


title: Les Misérables (vuoden 2012 elokuva)

text: Huhtikuuhun 2013 mennessä elokuva oli tuottanut maailmanlaajuisesti yli 437 miljoonaa dollaria. Elokuva rikkoi parhaan elokuvamusikaalin yhden päivän tuottoennätyksen, jota piti aiemmin hallussaan "". Elokuva on myös toiseksi parhaiten joulupäivänä tuottanut elokuva Yhdysvalloissa.


title: Les Misérables (vuoden 2012 elokuva)

text: Helsingin Sanomien Anna Möttölä arvioi elokuvan yhdistävän taitavasti realismin ja teatterimaisuuden. Episodi-lehden Jouni Vikman sanoo elokuvan olevan häpeilemätön liikuttaja, jossa katsojan sydäntä sykähdyttävät niin liikuttavat ihmiskohtalot kuin ihon kananlihalle nostava musiikkikin. Länsiväylän arvostelussa Teija Varis kehuu elokuvaa spektaakkeliksi ja sanoo sen kadottavan ajantajun katsojalta sekä elokuvan käsittevän globaalisti humaaneja teemoja kuten unelmia, rakkautta, intohimoa, uhrauksia ja katumusta. Filmitähti.fi-sivuston Ursula Borg sanoo elokuvan olevan ehkä hienoin elokuvamusikaali koskaan. Hän sanoo elokuvan tempaavan vastustamattomasti mukanaan, hukuttaen katsojan musiikkiin, aatteen paloon ja sanoo elokuvan pitävän otteessaan pitkään elokuvan päätyttyä. Tuomas Riskala totesi Iltalehden arvostelussaan elokuvan lopputuloksen olevan vangitsevaa koettavaa, oli musikaalien ystävä tai ei.


title: Les Misérables (vuoden 2012 elokuva)

text: Anna Hathawayn roolisuoritusta Fantinena on ylistetty, ja häntä pidetään ennakkosuosikkina parhaan naissivuosan Oscarin saajaksi. Peter Travers Rolling Stone -lehdestä sanoi, että Hathaway särkee jokaisen sydämen, kun hän laulaa ”life has killed the dream I dreamed”, ja että hänen ilmiömäinen suorituksensa suorastaan huutaa Oscaria. Kohtausta, jossa Hathaway laulaa kappaleen ”I Dreamed a Dream”, on verrattu Jennifer Hudsonin Oscar-palkittuun roolisuoritukseen elokuvassa "Dreamgirls". Helsingin Sanomien Anna Möttölä kirjoitti arviossaan vain ihmeen voivan estää Hathawayn voiton Oscareissa. Hän kuvailee Hathawayn suorituksen olevan teatraalisuudessaankin riipaisevan intiimi.


title: Les Misérables (vuoden 2012 elokuva)

text:
Metro-lehden Tero Toivanen sanoi arvostelussaan Hugh Jackmanin tekevän uransa parhaimman roolisuorituksen. Helsingin Sanomien Anna Möttölä sanoo Jackmanin olevan elokuvan sielu.
Elokuva on saanut lukuisia palkintoja: muun muassa kolme Oscar- ja Golden Globe -palkintoa, neljä Bafta-palkintoa ja Satellite-palkintoa.


title: Mljet

text: Mljet on saari Adrianmeressä Kroatiassa. Saaren nimi tarkoittaa hunajaa. Saari on suosittu matkailukohde. Se on 37 kilometriä pitkä ja noin 3 kilometriä leveä. Siellä asuu vakituisesti noin 800 asukasta. Saarella sijaitsee Mljetin kansallispuisto. Saaressa on myös luola, jossa Odysseus tarun mukaan vietti seitsemän vuotta.


title: Mljetin kansallispuisto

text: Mljetin kansallispuisto sijaitsee Kroatiassa Mljetin saaressa. Kansallispuisto on kahden saarella olevan järven ympärillä ja se kattaa saaresta kolmanneksen. Järvet ovat 29 metriä syvä "Malo jezero" (pieni järvi) ja 48 metriä syvä "Veliko jezero" (suuri järvi), jossa sijaitsevassa saaressa on Pyhän Marian ("Sveta Marija") benediktiiviläisluostari. Järvet ovat kirkasvetisiä ja niiden vesi on suolaista. Suurempi järvistä yhdistyy Adrianmereen kapealla uomalla, ja siitä on taas uoma pienempään järveen. Järvissä elää suojeltuja Aurelia-meduusoja sekä Paracentrotus lividus-merisiilejä.


title: Mljetin kansallispuisto

text: Kansallispuiston alueella kulkee paljon polkuja, joita pitkin pääsee tutustumaan alueeseen. Saaren kylissä vuokrataan polkupyöriä, joilla pääsee ajamaan vaikka järviä kiertävän asvaltoidun reitin. Myös kanootteja vuokrataan järvien rannoilla.


title: Catherine Chan

text: Catherine Chan on (s. 1999) on kiinalainen lapsinäyttelijä. Hän esittää Meitä elokuvassa "Safe", jossa näyttelee myös Jason Statham.


title: Petri Lätti

text: Petri Lätti (s. 21. huhtikuuta 1972 Rauma) on suomalainen entinen jääkiekkoilija. Pelipaikaltaan hän oli oikea laitahyökkääjä.


title: Petri Lätti

text: Lätti edusti kasvattajaseuraansa Rauman Lukkoa koko uransa ajan lukuun ottamatta lainapestejä Lahden Reippaassa, Uudenkaupungin Jää-Kotkissa ja Pelicansissa. Miesten otteluita hän pelasi Suomen kahdella korkeimmalla sarjatasolla. SM-liigassa Lätti teki 471:ssä runkosarjaottelussa tehot 85+79=164 ja 27:ssä pudotuspeliottelussa tehot 2+3=5. Mestiksessä ja sen edeltäjässä I-divisioonassa hän pelasi yhteensä 22 runkosarjaottelua tehoin 14+8=22.


title: Petri Lätti

text: Lätti työskentelee myyntipäällikkönä Uusi Rauma -kaupunkilehden ilmoitusmarkkinoinnissa.


title: Lokrum

text: Lokrum on pieni saari Adrianmeressä Kroatiassa. Se sijaitsee 600 metrin päässä Dalmatian rannikolta lähellä Dubrovnikia. Saari on suosittu matkailukohde ja siellä on kasvitieteellinen puutarha.


title: Kartiokohokki

text: Kartiokohokki ("Silene conoidea") on Välimeren alueelta kotoisin oleva violetinpunakukkainen kohokkikasvi.


title: Kartiokohokki

text: Yksivuotinen kartiokohokki kasvaa 10–30 senttimetriä korkeaksi. Kasvi on pysty, tavallisesti haaraton, lyhytkarvainen ja yläosastaan tiheään nystykarvainen. Lehdet ovat varressa vastakkain. Ylemmät varsilehdet ovat kapeita, leveämmästä tyvestään vähitellen suippenevia. Kukinto yksi- tai vähäkukkainen. Kukkien verhiö ja teriö ovat viisilehtisiä. Verhiö on ulkoverhiötön, noin 2 cm pitkä, kartiomainen, pitkä- ja kapealiuskainen ja typäkkätyvinen. Verhiön väri vaihtelee vihreästä tumman sinipunaiseen ja se on voimakkaasti 30-suoninen. Terälehdet ovat väriltään violetinpunaisia. Suomessa kartiokohokki kukkii kesä-elokuussa. Hedelmä on 15–16 mm pitkä kota.


title: Kartiokohokki

text: Laji muistuttaa suuresti sukulaislaji hietakohokkia ("S. conica").


title: Kartiokohokki

text: Kartiokohokki on kotoisin Välimerenalueelta ja Lounais-Aasiasta. Laji on levinnyt esimerkiksi Pohjois-Eurooppaan muun muassa apilansiemenen mukana. Pohjoismaissa lajia on tavattu ainoastaan Suomessa, jossa sitä on tavattu Etelä-Suomessa sekä pohjoisempana Pohjanlahden rannikolla.


title: Kartiokohokki

text: Kartiokohokki on Suomessa satunnainen uustulokas. Sitä on tavattu persianapilakylvöksissä, joutomailla, kaatopaikoilla ja myllyillä.


title: Paholaisen pennut

text: Paholaisen pennut on Leena Lehtolaisen kirjoittama romaani vuodelta 2012. Se päättää trilogian, joka kertoo Hilja Ilveskeron seikkailuista henkivartijana. Ilveskeron tarina sai kuitenkin jatkoa, kun vuonna 2016 ilmestyi itsenäinen jatko-osa "Tiikerinsilmä".


title: Paholaisen pennut

text: Maaseudun Tulevaisuuden kriitikon mukaan kirjan juoni on ohut ja sekava, se on liikaa nopeasti mielenkiinnottomiksi käyvien kioskikirjamaisten henkilökarikatyyrien varassa, kerrontaa jarruttaa tarve kerrata trilogian aiempien osien tapahtumia ja kerronnallista ongelmaa aiheuttaa kirjaan tungettu ilveshehkutus.


title: Carter Pann

text: Carter Pann (s. 1972) on yhdysvaltalainen säveltäjä. Hän sai vuonna 2001 Grammy-ehdokkuuden pianokonsertollaan. Hänen muihin teoksiinsa lukeutuvat "Rags to Richard" (klarinettikonsertto), "Love Letters" (1. jousikvartetto), "Slalom" (orkesteriteos), "Concerto Logic" (2. pianokonsertto) ja "Mercury Concerto" (huilulle ja orkesterille). Hän on saanut palkintoja ja tunnustuksia muun muassa ASCAP:lta ja Yhdysvaltain taide- ja kirjallisuusakatemialta. Hän kuuluu Coloradon yliopiston, Boulderin College of Musicin henkilökuntaan.


title: Carter Pann

text: Pann opiskeli sekä pianonsoittoa että sävellystä. Hänen opettajiinsa lukeutuivat Samuel Adler, Joseph Schwantner, Warren Benson, David Liptak, Barry Snyder, William Bolcom, William Albright ja Bright Sheng. Hän valmistui kandidaatin arvolla Eastman School of Musicista ja maisterin arvolla Michiganin yliopistosta.


title: Rikoslaki (albumi)

text: Rikoslaki on Rikoslaki-yhtyeen vuoden 2012 heinäkuussa julkaistu ensimmäinen studioalbumi.


title: Antiloop

text: Antiloop oli ruotsalainen konemusiikkiyhtye, joka saavutti kohtalaista menestystä Pohjois-Euroopassa vuosina 1997-2000. Yhtyeen muodostivat lidingöläiset kaverukset Robin Söderman ja David Westerlund .


title: Antiloop

text: Antiloopin tunnetuin hitti lienee vuonna 1997 julkaistu trancekappale "In My Mind", joka nousi Suomen singlelistalla korkeimmillaan sijalle yhdeksän . Yhtyeen muita singlejulkaisuja ovat muun muassa "Beauty & The Beast", "Trespasser", "Believe", "Start Rockin" ja "Nowhere to Hide".


title: Antiloop

text: Yhtyeen toiminta hiipui vuoden 2002 jälkeen. David Westerlund on kuitenkin jatkanut DJ-keikkojen tekemistä taiteilijanimellä David West .


title: Antiloop

text: Studiolevyt:


title: Antiloop

text: Kokoelmalevyt:


title: Kirjapaino E. Kuronen

text: Kirjapaino Erkki Kuronen Oy oli suomalainen 1970-luvulta vuoteen 1992 asti toiminut kirjapaino. Se tuli tunnetuksi erityisesti painamistaan musiikkialbumien ja -kasettien kansista. Kirjapaino E. Kuronen vastasi kotimaisten artistien lisäksi myös useiden ulkomaisten levyjen suomalaisten painosten kansista.


title: Kirjapaino E. Kuronen

text: Yrityksella oli tapana painaa oma logonsa albumien kanteen. Varsinkin ulkomaisten artistien levyjen ollessa kyseessä, herätti tapa kummastusta sekä myös ärtymystä musiikinharrastajien keskuudessa.


title: Kirjapaino E. Kuronen

text: Erkki Kuronen myi kirjapainonsa 1987 ja sen toiminta loppui konkurssiin vuonna 1992.


title: Pekka Niskanen (näyttelijä)

text: Pekka Niskanen (4. huhtikuuta 1889 Kuopion pitäjä – 19. lokakuuta 1952 Kuopio) oli suomalainen näyttelijä, tanssija ja teatterinjohtaja.


title: Pekka Niskanen (näyttelijä)

text: Kuopion maalaiskunnan Jänneniemessä syntyneen Niskasen vanhemmat olivat maatyömies Elias Niskanen ja Hanna Vepsäläinen. Tultuaan ylioppilaaksi Kuopion Lyseon lukiosta 1907 hän opiskeli Helsingin yliopistossa matemaattisia ja historialliskielitieteellisiä aineita, kunnes siirtyi teatterialalle 1909 opiskellen kaksi vuotta Suomen Kansallisteatterin oppilaskoulussa. Kesällä 1911 Niskanen liittyi Ida Aalbergin kiertueeseen, jonka jälkeen Niskanen oli kiinnitettyna Viipurin Kaupunginteatteriin vuosina 1911–1914. Viipurista hän siirtyi Kuopion teatteriiin toimien myös sen johtajana vuonna 1914.


title: Pekka Niskanen (näyttelijä)

text: Niskanen oli lyhyesti myös Kuopion Työväen Teatterin johtajana, mutta liittyi jo syksyllä 1915 Elli Tompurin kiertueteatteriin työkennellen sen jälkeen tanssinopettajana Kuopiossa. Syksyllä 1916 Niskanen oli Meri Roinin ja talvella 1917 Aarne Orjatsalon kiertueilla, ja seuraavana kesänä Vaasan kesäteatterissa. Vuosina 1917–1923 Niskanen työskenteli jälleen Viipurin kaupunginteatterissa ja 1923–1927 Tampereen Teatterissa, jossa hän oli myös apulaisjohtajana kaksi viimeistä vuottaan. Vuodet 1927–1928 Niskanen oli näyttelijänä ja apulaisjohtajana Turun Teatterissa. Porin Työväen Teatterin johtajana Niskanen toimi vuodet 1928–1930, jonka jälkeen se yhdistyi Porin Näyttämön kanssa Porin Teatteriksi. Niskanen oli sen ensimmäinen johtaja vuosina 1931–1932. Viimeiset vuotensa Niskanen työskenteli Kuopion Yhteisteatterissa.


title: Pekka Niskanen (näyttelijä)

text: Niskanen oli näyttämöiden ensirakastaja ja luonnetehtävien tulkitsija. Hänen roolejaan olivat muun muassa nimiosat näytelmissä "Niilo Skalm", "Don Carlos" ja "Henrik IV" sekä Romeo klassikkodraamassa "Romeo ja Julia" ja Osvald näytelmässä "Kummittelijoita".


title: Pekka Niskanen

text: Pekka Niskanen voi viitata seuraaviin suomalaisiin henkilöihin:


title: Titta Antti-Poika

text: Titta Antti-Poika, oikealta nimeltään Sirkka-Liisa Määttänen, (1. lokakuuta 1950 Jyväskylä – 10. elokuuta 2012 Pori) oli suomalainen näyttelijä.


title: Titta Antti-Poika

text: Antti-Poika valmistui Suomen teatterikoulusta 1970-luvun alussa. Hän näytteli lähes koko uransa Porin Teatterissa. Teatterin lisäksi Antti-Poika esiintyi viidessä pitkässä elokuvassa. Merkittävimmän roolinsa valkokankaalla hän teki Rauni Mollbergin elokuvassa "Paratiisin lapset". Antti-Poika oli mukana myös Timo Koivusalon "Sibelius"-elokuvassa, jossa hän esitti säveltäjän aikuista tytärtä.


title: Titta Antti-Poika

text: Hänellä oli useita teatterialan tuottamustehtäviä. Antti-Poika oli muun muassa jäsenenä Satakunnan taidetoimikunnassa.


title: Titta Antti-Poika

text: Viimeisen roolinsa teatterinäyttämöllä Titta Antti-Poika teki keväällä 2011 Anna Krogeruksen näytelmässä "Kuin ensimmäistä päivää".


title: Tatjana Vasiljeva

text: Tatjana Grigorijevna Vasiljeva (o.s. "Itsikovitš", s. 28. helmikuuta 1947 Leningrad, Neuvostoliitto) on venäläinen näyttelijä.


title: Tatjana Vasiljeva

text: Vasiljeva on esiintynyt useissa teattereissa, muun muassa Vasilevskin komediateatterissa Pietarissa sekä Moskovan Majakovski-teatterissa. Ensimmäiset roolinsa valkokankaalla Vasiljeva teki 1970-luvun alussa ja on sen jälkeen esiintynyt yli sadassa elokuvassa, mukaan lukien televisioelokuvat ja -sarjat.


title: Tatjana Vasiljeva

text: Vuonna 1994 Vasiljeva esitti pääosaa Rauni Mollbergin viimeiseksi jääneessä elokuvassa "Paratiisin lapset".


title: HMS Aurora (F10)

text: HMS Aurora (viirinumero F10) oli Britannian Kuninkaallisen laivaston Leander-luokan fregatti.


title: HMS Aurora (F10)

text: Alus tilattiin John Brown and Companyltä Clydebankistä. Sen köli laskettiin 1. kesäkuuta 1961 ja alus laskettiin vesille 28. marraskuuta 1962. Alus valmistui 9. huhtikuuta 1964.


title: HMS Aurora (F10)

text: Alus myytiin romutettavaksi 1990.


title: HMS Euryalus (F15)

text: HMS Euryalus (viirinumero F15) oli Britannian Kuninkaallisen laivaston Leander-luokan fregatti.


title: HMS Euryalus (F15)

text: Alus tilattiin Scotts Shipbuilding and Engineering Companyltä Greenockista. Sen köli laskettiin 2. marraskuuta 1961 ja alus laskettiin vesille 6. kesäkuuta 1963. Alus valmistui 16. syyskuuta 1964.


title: HMS Euryalus (F15)

text: Alus myytiin romutettavaksi 1993.


title: HMS Galatea (F18)

text: HMS Galatea (viirinumero F18) oli Britannian Kuninkaallisen laivaston Leander-luokan fregatti.


title: HMS Galatea (F18)

text: Alus tilattiin Swan Hunter and Wigham Richarsonilta Tyne and Wearista. Sen köli laskettiin 29. joulukuuta 1961 ja alus laskettiin vesille 23. toukokuuta 1963. Alus valmistui 25. huhtikuuta 1964.


title: HMS Galatea (F18)

text: Alus upposi maalilaivana 1988.


title: HMS Arethusa (F38)

text: HMS Arethusa (viirinumero F38) oli Britannian Kuninkaallisen laivaston Leander-luokan fregatti.


title: HMS Arethusa (F38)

text: Alus tilattiin J. Samuel White and Companyltä Cowesista Isle of Wightilta. Sen köli laskettiin 7. syyskuuta 1962 ja alus laskettiin vesille 5. marraskuuta 1963. Alus valmistui 24. marraskuuta 1965.


title: HMS Arethusa (F38)

text: Alus upotettiin maalilaivana 1991.


title: HMS Naiad (F39)

text: HMS Naiad (viirinumero F39) oli Britannian Kuninkaallisen laivaston Leander-luokan fregatti.


title: HMS Naiad (F39)

text: Alus tilattiin Yarrow and Companyltä Scotstounista Glasgow'sta. Sen köli laskettiin 30. lokakuuta 1962 ja alus laskettiin vesille 4. marraskuuta 1963. Alus valmistui 15. maaliskuuta 1965.


title: HMS Naiad (F39)

text: Alus upotettiin 1990.


title: HMS Cleopatra (F28)

text: HMS Cleopatra (viirinumero F28) oli Britannian Kuninkaallisen laivaston Leander-luokan fregatti.


title: HMS Cleopatra (F28)

text: Alus tilattiin Devonportin telakalta. Sen köli laskettiin 19. kesäkuuta 1963 ja alus laskettiin vesille 25. maaliskuuta 1964. Alus valmistui 4. tammikuuta 1966.


title: HMS Cleopatra (F28)

text: Alus myytiin romutettavaksi 1994.


title: BAE Morán Valverde

text: BAE Morán Valverde on ollut kolmen Ecuadorin laivaston aluksen nimenä.


title: Kyllä tytöt ymmärtää

text: Kyllä tytöt ymmärtää oli suomalaisen uuden aallon yhtyeen Korroosion ainoaksi jäänyt pitkäsoittolevy. Albumi ilmestyi Johannan kautta kesällä 1982.


title: Kyllä tytöt ymmärtää

text: Albumin äänityksiä tehtiin Turussa Studio 55:ssä syksyllä 1980 ja kesällä 1981 sekä Helsingissä Finnvoxin studioilla keväällä 1982. Turun äänityksissä mukana olivat vielä alkuperäisjäsenet Joel Hallikainen (kitara) ja Heikki Riihelä (basso).


title: Kyllä tytöt ymmärtää

text:
Levyn miksaajana toimi Finnvoxin Risto Hemmi ja kannen suunnitteli Kari Martiala. Äänittäjänä Finnvoxilla oli Hemmi ja Studio 55:llä Martialan lisäksi Erkki Teerimäki.
”Hei hei hei” oli julkaistu aiemmin "Vaahtopäät"-kokoelmalla. Albumiversio on eri kuin aiempi singleversio. ”Se et ole sinä/Nuo kauniit sanat” -single (JHX 015) julkaistiin vuonna 1982.


title: Tom Andtbacka

text: Tom Andtbacka on suomalainen valmentaja, joka valmentaa muun muassa Niclas Sandellsia ja Robert Rotkirchia. Hän on toiminut myös jalkapalloseura GBK:n fyysisenä valmentajana. Hän asuu ruotsinkielisellä Pohjanmaalla.


title: Ismo Hämäläinen

text: Ismo Hämäläinen on suomalainen ammattivalmentaja. Hän on valmentanut suomalaisista maastohiihtäjistä Aino-Kaisa Saarista ja Mona-Liisa Nousiasta ja estejuoksija Jukka Keskisaloa.


title: Metsäkatkero

text: Metsäkatkero ("Gentiana asclepiadea") on katkerolaji, jota esiintyy Keski-Euroopasta Etu-Aasiaan ulottuvalla alueella. Se on monivuotinen ruoho joka kasvaa 30:stä 60:een senttimetriä korkeaksi. Kukat sijaitsevat tavallisesti pareittain lehtihangoissa. Teriö on torvimainen, suippoliuskainen, sininen, harvoin valkoinen, pituudeltaan 3,5–5 senttimetriä.


title: Metsäkatkero

text: Metsäkatkeroa käytetään koristekasvina.


title: Guy Storbacka

text: Guy Erik Storbacka (s. 12. heinäkuuta 1953 Pedersöre) on suomalainen yleisurheiluvalmentaja. Hän on valmentanut muun muassa Niclas Sandellsia, Karin Storbackaa, Sandra Erikssonia, Heidi Erikssonia, Ville Borgmästarsia, Christoffer Envallia, Jimmy Finnholmia, Caroline Wärniä ja Christoffer Wärniä. Hän asuu Pedersöressä.


title: Saila Kettunen

text: Saila Kettunen (s. 11. maaliskuuta 1970) on suomalainen yleisurheiluvalmentaja. Hän osallistuu tyttärensä Oona Kettusen valmentamiseen yhdessä Eero Partasen kanssa. Kymenlaakson Liikunta ry valitsi hänet vuoden valmentajaksi vuonna 2011 Kymenlaaksossa.


title: Lentopallon miesten SM-sarjakausi 1977–1978

text: Lentopallon miesten mestaruussarjassa kaudella 1977–1978 pelattiin kahdeksan joukkueen nelinkertainen sarja, jonka jälkeen neljä parasta jatkoi mestaruuskamppailua pudotuspelein. Mestaruuden voitti Pieksämäen NMKY.


text: Sarjaan nousivat Kokkolan Tiikerit suoraan ja Porin Pyrintö voitettuaan karsinnassa Salen.


title: Tiina menee naimisiin

text: ”Tiina menee naimisiin” on suomalaisen popyhtye SIG:n kappale ja esikoissingle. Se julkaistiin Johanna Kustannuksen kautta kesällä 1980. Singlen tuottajana toimi Gösta Sundqvist. ”Tiina menee naimisiin” ja singlen toinen puoli ”Viipuri-pop” olivat myös mukana SIG:n esikoisalbumilla "Matkalla maineeseen".


title: Tiina menee naimisiin

text: Singlellä kappaleen tekijätiedoiksi kerrotaan Inkinen ja SIG. ”Tiina menee naimisiin” löytyy myös useimmilta SIG:n kokoelmalevyiltä.


title: Tiina menee naimisiin

text: ”Tiina menee naimisiin” on SIG:n tunnetuimipia kappaleita ja sen ovat levyttäneet SIG:n lisäksi Jukka Kotialho, Hannu Takala, Pikkis, Satu Itkonen ja Kristiina Wheeler. ”Viipuri-popin” on levyttänyt SIG:n ohella Luonteri Surf.


title: Tiina menee naimisiin

text: Kappale nousi "Mitä Suomi soittaa" kirjan mukaan hittilistalle heinäkuussa vuonna 1980. Se saavutti elokuussa sijan 7, ja pysyi listoilla viisi viikkoa.. Mutta "Suomen vanhat singlelistat" sivuston mukaan single julkaistiin jo toukokuussa 1980 jolloin oli sijalla 17. Kesäkuussa "Tiina menee naimisiin" kipusi yhden pykälän ylös sijalle 16. Heinäkuussa single oli jo sijalla 9, elokuussa huipussaan sijalla 7. Syyskuussa "Tiina menee naimsiin" oli yhä korkealla, sijalla 10. Sitten suosio laski, sija oli lokakuussa 17, marraskuussa 25. "Sisältää hitin"-kirjan mukaan sijoitus oli huipussaan 6. Rumba-lahdessä kappale keräsi yli 1500 pistettä.


title: Tiina menee naimisiin

text: Soundin lukijoiden "Vuoden piisi" vuosiäänestyksessä "Tiina menee naimisiin" oli sijalla 19 ja Suosikki-lahden Grand Prix-äänestyksessä sijalla 5.


title: Tiina menee naimisiin

text:
Top 75-sivuston albumi- ja single-levymyynnistä ja jukebox-soitosta lasketun painotetun keskiarvon mukaan "Tiina menee naimisin" on vuonna 1980 tehtyjen hittien kaikkien vuosien
soittotiheydessä sijalla 28, mikä on juuri Hassisen koneen levyn "Hassisen kone" alapuolella, ja suositumpi kuin esim. Hassisen koneen "Rappiolla".Singlen kuvakansissa lukee ”Viipuri-pop” ja single keskiöetiketissä ”VIIPURI POP”. ”Tiina menee naimisiin” on keskiöetiketissä nimetty ”A-puoleksi” ja ”Viipuri pop” ”1-puoleksi”.


title: Lentopallon miesten SM-sarjakausi 1978–1979

text: Lentopallon miesten mestaruussarjassa kaudella 1978–1979 pelattiin kahdeksan joukkueen nelinkertainen sarja, jonka jälkeen neljä parasta jatkoi mestaruuskamppailua pudotuspelein. Mestaruuden voitti Pieksämäen NMKY.


text: Sarjaan nousi Salon Viesti. Karhulan Veikot säilyi sarjassa karsittuaan Salen kanssa.


title: Martti Kataja

text: Martti Veikko Pekka Mustonen, kirjailijanimi Martti Kataja (29. elokuuta 1909 Kalvola – 1998) oli suomalainen kirjailija.


title: Aimo Kaitaranta

text: Aimo Yrjö Vilhelm Kaitaranta, (s. 23. huhtikuuta 1911 Kymi) on suomalainen kansakoulunopettaja ja kirjailija.


title: Aimo Kaitaranta

text: Kaitarannan vanhemmat olivat kansakoulunopettaja Vilho Kaitaranta (ent. Korpas) ja Olga Vilhemiina Malin. Hän valmistui opettajaksi 1933 Sortavalan opettajaseminaarista.


title: Ilona Komppa

text: Ilona Komppa (s. 10. heinäkuuta 1912 Ähtäri) on suomalainen kirjailija. Hänen kirjailijanuransa alkoi kahdesta nuorille suunnatusta tyttökirjasta, jotka julkaistiin nimimerkillä Rauni Karhia. Niiden jälkeen hän siirtyi aikuisille suunnattuihin romaaneihin ja näytelmiin, jotka julkaistiin hänen omalla nimellään. Kompan romaani "Naisen sydän" voitti Gummeruksen historiallisen romaanin kirjoituskilpailun 1972.


title: Ilona Komppa

text:
Nimellä "Rauni Karhia":
Nimellä "Ilona Komppa":


title: Helvi Kymi

text: Helvi Helena Sundberg, kirjailijanimi Helvi Kymi (14. heinäkuuta 1912 Kymi – 1968) oli suomalainen kirjailija.


title: Karl Fredrik Slotte

text: Karl Fredrik Slotte (27. lokakuuta 1848 Alaveteli – 19. heinäkuuta 1914 Helsinki) oli suomalainen fyysikko. Hän toimi Polyteknillisen opiston opettajana 1883–1908 ja Teknillisen korkeakoulu professorina vuodesta 1908. Hän tutki nesteiden sisäistä kitkaa ja esitti kaavan sen ja lämpötilan suhteesta. Kaavaa on käytetty myöhemminkin.


title: Karl Fredrik Slotte

text: Hänen isänsä oli valtiopäivämies Carl Johan Slotte ja veljensä kirjailija Alexander Slotte.


title: Hilding Slätis

text: Sören Hilding Slätis (12. helmikuuta 1902 Mustasaari – 26. marraskuuta 1975 Tukholma, Ruotsi) oli suomalais-ruotsalainen fyysikko. Hän oli Åbo akademin professori 1946–1948. Hän siirtyi Tukholmaan, jossa hän työskenteli tutkijana Nobelin fysiikan laitoksessa.


title: Tyyra Leino

text: Tyyra Elina Lehtonen, kirjailijanimi Tyyra Leino(s. 18. helmikuuta 1913 Tuusula ) on suomalainen lastenkirjailija.


title: Ragnar Smedslund

text: Ragnar Smedslund (13. huhtikuuta 1900 Helsinki – 25. maaliskuuta 1982) oli suomalainen diplomaatti. Hän oli filosofian maisteri ja toimi pääkonsulina Tokiossa 1952–1957, lähettiläänä 1957–1962. Ulkoministeriön neuvotteleva virkamies hän oli vuodesta 1962, jolloin hän sai erikoislähettilään ja täysivaltaisen ministerin arvon. Hän oli vielä Lissabonissa ja Bernissä suurlähettiläänä 1965–1967.


title: Alexandra Smirnoff

text: Alexandra Smirnoff (6. toukokuuta 1838 Vaasa – 25. syyskuuta 1913 Helsinki) oli suomalainen pomologi ja hedelmänviljelyn uranuurtaja Suomessa. Hän on Suomessa ja Ruotsissa ainoa merkittävä hedelmänviljelytutkimusta tehnyt pomologi. Lisäksi hän Euroopan merkittävien pomologien joukossa ainoa nainen.


title: Alexandra Smirnoff

text: Smirnoffin vanhemmat olivat kauppias Michael Smirnoff ja Klara Johanna Lindeqvist. Hän kävi koulua Vaasassa ja opiskeli puutarhanhoitoa Viipurin pitäjän Saarelan kartanossa kreivitär Helena Alexandra Stewen-Steinheilin johdolla. Hän toimi ensin kreivitär Stewen-Steinheilin omistamassa Saarelan kartanossa ja opiskeli sitten Ruotsissa puutarhanhoitoa kuuluisan pomologin Olof Enerothin oppilaana, avustaen häntä Venäjän osalta teoksen "Handbok i svensk pomologi" laatimisessa. Smirnoff palasi Suomeen vuonna 1875. Suomessa hän työskenteli puutarhanhoidon hyväksi eri tavoin, matkusti ympäri maata ja julkaisi alan teoksia, kuten "Några ord om trädfruktodling och dess framtida ordande i Finland" (1892), joka myös suomennettiin. Vuodesta 1893 lähtien hän toimitti "Koti ja Yhteiskunta" -lehden kasvitarhaosastoa. Hänen päätyökseen jäi teoksen "Handbok i svensk pomologi" laajennettu ja uudistettu neliosainen laitos, joka julkaistiin 1896–1902.


title: Alexandra Smirnoff

text: Smirnoff toi Suomeen kestäviä venäläisiä omenapuulajikkeita. Tunnustukseksi ansiokkaasta toiminnasta hänelle myönnettiin valtion eläke vuonna 1907.


title: Kalle Lassila (runoilija)

text: Kaarle (Kalle) Armas Muisto Lassila (20. toukokuuta 1913 Pälkäne – 5. helmikuuta 2004 Pälkäne) oli suomalainen runoilija.


title: Hammersmithin metroasema (Circle ja Hammersmith & City Line)

text: Hammersmith on Lontoon metron asema Hammersmith and Fulhamissa, Lontoossa, Oyster-vyöhykkeellä 2. Beadon Roadin varrella olevaa asemaa käyttävät Circle- ja Hammersmith & City-linjat. Noin 60 metrin päässä, Hammersmith Broadwayn toisella puolella, on erillinen, samanniminen asema, jota käyttävät District- ja Piccadilly-linjat.


text: Asema avattiin 13. kesäkuuta 1864, ja sitä siirrettiin hieman etelään 1. joulukuuta 1868.


text: Metropolitan Railway (nykyinen Metropolitan Line) liikennöi Hammersmithistä Richmondiin vuodesta 1877 lähtien. Liikennöinti loppui 31. joulukuuta 1906.


text: Circle Line alkoi liikennöidä asemalle 13. joulukuuta 2009.


text: Parannustyöt, joissa asemalle tehtiin uusi sisäänkäynti Beadon Roadille ja laitureita pidennettiin, valmistuivat alkuvuodesta 2015.


title: Peilitalossa

text: Peilitalossa on suomalaisen goottirock-yhtye Mustan Paraatin esikoisalbumi, joka ilmestyi maaliskuussa 1983. Albumin julkaisi Johanna, ja se äänitettiin Finnvoxin studioilla helmikuussa 1983. Levyn tuotti yhdessä yhtyeen kanssa Jimi Sumén ja äänittäjänä toimi levyn miksanneen Suménin lisäksi Risto Hemmi. Albumin kansikuvat otti Stefan Bremer. Albumi nousi ilmestyttyään Suomen virallisen listan sijalle 24 ja pysyi listalla yhteensä kuusi viikkoa. Svart Recordsin julkaisema vuoden 2012 uusintapainos nousi virallisen listan sijalle 28.


title: Peilitalossa

text: Johanna julkaisi Peilitalossa-albumista uudelleenmasteroidun CD-version vuonna 2001. Alkuperäisen albumin lisäksi CD:llä oli bonusmateriaalia. Vuonna 2005 albumi sijoittui Soundi-lehden kriitikoiden 50 parhaan suomalaisen levyn listalla sijalle 26. 2012 Svart Records uudelleenjulkaisi levyn vinyylinä. Vuonna 2018 Cleopatra Records julkaisi levyn Yhdysvalloissa CD:nä, vinyylinä ja digitaalisesti.


title: Bentsoyylikloridi

text: Bentsoyylikloridi eli bentsoehappokloridi (CHOCl) on happoklorideihin kuuluva orgaaninen yhdiste. Sitä käytetään lähtöaineena orgaanisen kemian synteeseissä.


title: Bentsoyylikloridi

text: Bentsoyylikloridi on kirkasta, pistävän hajuista nestettä. Yhdiste liukenee orgaanisiin liuottimiin, kuten bentseeniin ja dietyylieetteriin, mutta hajoaa vedessä bentsoehapoksi ja suolahapoksi. Jos vettä on vain vähän, muodostuu bentsoehappoanhydridiä.


title: Bentsoyylikloridi

text: Alkoholien ja fenolien kanssa yhdiste reagoi muodostaen bentsoehapon estereitä ja amiinien kanssa muodostaen amideja niin kutsutulla Schotten–Baumann-reaktiolla. Se reagoi myös Friedel–Crafts-asylointireaktiolla.


title: Bentsoyylikloridi

text: Bentsoyylikloridin teollisen valmistuksen lähtöaine on bentsotrikloridi. Bentsotrikloridista bentsoyylikloridia valmistetaan joko sen ja bentsoehapon välisellä reaktiolla tai bentsotrikloridin osittaisella hydrolyysillä.Katalyyttinä reaktiossa voidaan käyttää fosforin tai raudan klorideja. Tuote puhdistetaan tislauksella.


title: Bentsoyylikloridi

text: Laboratoriomittakaavassa yhdistettä valmistetaan bentsoehapon ja fosforipentakloridin, fosgeenin tai tionyylikloridin välisellä reaktiolla, klooraamalla bentsaldehydiä, bentsyylialkoholia tai bentsyylibentsoaattia.


title: Bentsoyylikloridi

text: Bentsoyylikloridia käytetään erityisesti räjähteinä ja polymerointireaktioiden initiaattoreina käytettävien orgaanisten peroksidien bentsoyyliperoksidin ja tert-butyyliperoksibentsoaatin valmistuksessa. Lisäksi siitä tuotetaan bentsofenonia ja väri- ja lääkeaineita, hajusteita, hyönteismyrkkyjä ja hartseja.


title: Juhani Kansi

text: Juhani Kansi (s. 17. tammikuuta 1958) on suomalainen musiikkitoimittaja. Kansi toimi taiteilijanimellä Joel Kairo vuosina 1980–1992 Päät-yhtyeen laulajana ja kitaristina. Hän myös sävelsi ja sanoitti yhtyeelle.


title: Juhani Kansi

text: Yleisradiossa Juhani Kansi on työskennellyt muun muassa Rockradion ja Kovan päivän illan toimittajana. Nykyisin Kansi toimii Ylen Kulttuurin ja viihteen osaston genretuottajana. Ennen radiouraa Kansi kirjoitti muun muassa Musa- ja Soundi -lehtiin.


title: Joseph

text: Joseph voi tarkoittaa seuraavia:


title: Sea Cat

text: Sea Cat oli brittiläisen Short Brothersin kehittämä ja valmistama lähi-ilmatorjuntaohjus, jolla korvattiin Britannian Kuninkaallisen laivaston käytössä olleet Boforsin 40 millimetrin ilmatorjuntakanuunat. Ohjus oli maailman ensimmäinen operationaalisessa käytössä ollut pistemaalintorjuntaan kyennyt ohjus. Se oli myös suunniteltu siten, että aluksille ei tarvitsisi tehdä merkittäviä muutoksia asejärjestelmiä vaihdettaessa. Maavoimille valmistettu järjestelmä tunnetaan nimellä "Tigercat".


title: Heikki Rotko

text: Heikki Rotko (s. ) on suomalainen yritysjohtaja, joka toimi mediayhtiö MTV Oy:n toimitusjohtajana 2012–2015. Hän siirtyi tehtävään varatoimitusjohtajan paikalta kesällä 2012. Rotko jätti toimitusjohtajan tehtävän toukokuussa 2015.


title: Heikki Rotko

text: Koulutukseltaan Rotko on merkonomi ja MBA. Hän aloitti sähköisen viestinnän uransa kaupallisen radion parissa Radiobooking Oy:n toimitusjohtajana. Rotko oli käynnistämässä MTV3-kanavaa vuonna 1992 ja toimi MTV Oy:n myyntijohtajana vuoteen 1997 asti. Vuosina 1997–2001 Rotko oli Talentumin internetkonsultointiyhtiö Satama Interactiven toimitusjohtaja.


title: Heikki Rotko

text: Rotko ja Sataman hallitus olivat syytettyinä vuonna 2000 tapahtuneeksi väitetystä pörssiyhtiön tiedotusrikoksesta, mutta syytteet hylättiin sekä ali- että hovioikeudessa. Kun omistajat vaihtoivat internet-huumassa heikentyneen yrityksen toimitusjohtajaksi Jan Sassen, Rotko palasi MTV:n palvelukseen tv-mainonnasta vastaavaksi johtajaksi. Rotko oli vuodesta 2012 vuoteen 2015 MTV:n toimitusjohtaja.


title: Heikki Rotko

text: Rotko on ollut Euroopan kaupallisten tv-yhtiöiden toimialajärjestön Egtan hallituksen puheenjohtaja. Syksyllä 2015 hänet nimitettiin videotuotantoihin erikoistuneen suomalaisen Klokin hallitukseen.


title: Heikki Rotko

text: Rotko on Tuntemattoman sotilaan tuottavan Elokuvaosakeyhtiö Suomi 2017 hallituksen puheenjohtaja. Elokuvan kuvaukset käynnistyvät 2016 ja elokuva saa ensi-iltansa Joulukuussa 2017 Suomen itsenäisyyden satavuotisjuhlavuotena. Tuntemattomassa sotilaassa rikottiin työaikalainsäädäntöä. Tuotannossa jätettiin maksamatta lainsäädännön mukaisia ylityökorvauksia.


title: Teuvo Kotilainen

text: Teuvo Sakari Kotilainen (26. lokakuuta 1925 Rääkkylä – 24. toukokuuta 2010 Tampere) oli suomalainen kuvanveistäjä.


title: Teuvo Kotilainen

text: , Pieksämäki, 1958.]]


title: Uotilan Työväen Urheilijat

text: Uotilan Työväen Urheilijat ry (lyh. UTU) on vuonna 1945 perustettu ja vuonna 1946 rekisteröity raumalainen urheiluseura. Se toimii Uotilan kaupunginosassa, joka on entisen Rauman maalaiskunnan keskus.


title: Uotilan Työväen Urheilijat

text: UTU:n toimintaan on historian aikana kuulunut mm. hiihtoa, suunnistusta, lentopalloa, pöytätennistä, painonnostoa, voimistelua, jääkiekkoa, jalkapalloa ja yleisurheilua. Seuran ohjelmaan kuuluvat nykyään juniorijalkapallo (nimellä UTU-Futis) sekä petankki ja boccia.


title: Uotilan Työväen Urheilijat

text: UTU oli alkuvuosinaan TUL:n jäsen ja 1960 lähtien TUK:n jäsen. SPL:än seura on kuulunut vuodesta 1955 lähtien. UTU nousi jalkapallon III divisioonaan vuonna 1974 sekä uudelleen 1978, 1981 ja 1983. Vuonna 1985 UTU:n jäsenmäärä oli noin 450.


title: Uotilan Työväen Urheilijat

text: Seuran edustusjalkapallo muodosti yhdessä Rauman Nuorten Miesten Kristillisen Yhdistyksen ja Rauman Kisa-Veljien kanssa FC Rauman vuonna 1996. Uusi seura sai UTU:n paikan III divisioonassa.


title: Tee (täsmennyssivu)

text: Tee tai TEE voi viitata johonkin seuraavista:


title: Cat

text: Cat tai CAT voi viitata johonkin seuraavista:


title: Panorama (gibraltarilainen sanomalehti)

text: Panorama on gibraltarilainen sanomalehti.


title: Panorama (gibraltarilainen sanomalehti)

text: "Panorama" perustettiin joulukuussa 1975. Sen tarkoitus oli tarjota erilainen näkökulma uutisiin kuin vakiintuneella "Gibraltar Chroniclella". "Panorama" ilmestyi aluksi kerran viikossa ja siitä tuli Gibraltarin suosituin viikoittainen lehti. Vuonna 2002 se alkoi ilmestyä päivittäin.


title: Panorama (gibraltarilainen sanomalehti)

text: Gibraltarin liberaalipuolueen puheenjohtaja tohtori Joseph Garcia tukee "Panoramaa" ja lehti heijastaa liberaalipuoleen näkemyksiä.


title: ABC2

text: ABC2 on julkinen australialainen televisiokanava, jonka lähetykset alkoivat 7. maaliskuuta 2005. Se on Australian Broadcasting Corporationin omaisuutta ja näkyy Australiassa kaikille digitaalisten televisioiden omistajille. Sen lisäksi että kanava lähettää paljon alkuperäistä ohjelmaa, se näyttää ABC1 -kanavan uusintoja, jotka ovat yleensä lastenohjelmia, makasiiniohjelmia tai urheilua.


title: ABC2

text: Virallinen sivusto


title: Hochosterwitzin linna

text: Hochosterwitzin linna ("Burg Hochosterwitz") sijaitsee Itävallassa Kärntenin osavaltiossa, noin kahdeksan kilometriä St. Veit an der Glanin kaupungista itään, kylässä nimeltä Sankt Georgen am Längsee.


title: Hochosterwitzin linna

text: Linna mainitaan asiakirjoissa jo vuonna 860 nimellä "Astarwiza". Kirkko antoi linnan Investituurariidan aikana 1000-luvulla Kärntenin herttualle palkkioksi tältä saamastaan tuesta riidan aikana.


title: Hochosterwitzin linna

text: Turkkilaiset yrittivät valloittaa linnan useasti 1500-luvulla. Linna on kuitenkin rakennettu 160 metriä korkealle kalliokielekkeelle, jonne on vaikea päästä. Linnaan nousevalle tielle rakennettiin 1500-luvulla 14 linnoitettua porttia, jotka estivät hyökkäykset. Linnaa ei koskaan vallattu.


title: Northolt Parkin rautatieasema

text: Northolt Parkin rautatieasema sijaitsee Ealingin ja Harrow'n kaupunkipiirien rajalla Suur-Lontoon luoteisosassa Yhdistyneessä kuningaskunnassa. Asema on Lontoon matkakortin maksualueella 5.


title: Northolt Parkin rautatieasema

text: Great Central Railwayn linja Lontoon keskustasta High Wycomben suuntaan avattiin vuonna 1906, mutta Northolt Parkin asema on avattu vasta 1926. Asema tunnettiin alkujaan nimellä South Harrow and Roxeth ja se sai nykyisen nimensä vuonna 1929.


title: Northolt Parkin rautatieasema

text: Northolt Parkin asemalta kulkee junia Wembley Stadiumin kautta Marylebonen asemalle Lontoon keskustaan ja vastakkaiseen suuntaan High Wycombeen.


title: Ville Borgmästars

text: Ville Carl Benjamin Borgmästars (s. 27. kesäkuuta 1991 Pedersöre) on keskimatkojen juoksija, joka saavutti SM-kultaa 4x1500 metrin viestinjuoksussa 2011 ja 4x800 metrillä vuonna 2012 ja hopeaa 4x1500 metrillä vuonna 2012. Hän edustaa IK Falken-seuraa. Hänellä on maaotteluedustuksia.


title: Nikolai Bunge

text: Nikolai Hristianovitš Bunge (23. marraskuuta 1823 Kiova – 15. kesäkuuta 1895) oli venäläinen virkamies, joka toimi Venäjän taloutta uudistaneena rahaministerinä vuosina 1881–1887.


title: Nikolai Bunge

text: Nikolai Bungen isä oli lastentautien lääkäri Hristian Bunge. Hän opiskeli Kiovan yliopistossa lakia ja taloustiedettä ja toimi myöhemmin samaisen yliopiston rehtorina. Hän oli myös Venäjän valtakunnanpankin Kiovan-konttorin päällikkö ja hänet nimettiin 1859 maaorjien vapautuslakia valmistelleen komitean jäseneksi. Vuonna 1878 Bungesta tuli apulaiskauppaministeri ja kolmea vuotta myöhemmin rahaministeri. Hän modernisoi keisarikunnan taloutta muun muassa korvaamalla henkirahan perimisen välillisellä verotuksella, rajoittamalla lapsityövoiman työaikoja ja perustamalla Talonpoikaispankin, jotta talonpojat saisivat lainoja lisämaan ostamiseen. Kotimaista teollisuutta hän pyrki edistämään suojatullien avulla. Rautateitä keskitettiin ja rationalisoitiin ostamalla kannattamattomia yksityisiä rataosuuksia valtiolle. Bunge myös lisäsi valtion kultavarantoa.


title: Nikolai Bunge

text: Erilaiset taloudelliset kriisit ja sodat tekivät Venäjän valtion budjetin tasapainottamisen vaikeaksi, mikä antoi Bungen konservatiivisille vastustajille lisää aseita hänen arvosteluunsa. Viimein tsaari Aleksanteri III erotti hänet vuonna 1887. Bunge siirrettiin ministerikomitean puheenjohtajaksi, joka oli korkea mutta lähinnä seremoniallinen virka ilman todellista valtaa. Hän toimi tämän jälkeenkin muun muassa kruununprinssi Nikolain (tuleva hallitsija Nikolai II) opettajana.


title: Nikolai Bunge

text: Suomessa Bunge muistetaan puheenjohtajuudestaan 1892–1893 toimineessa suomalais-venäläisessä asiantuntijakomiteassa, jonka oli tarkoitus löytää ratkaisu suomalaisten ja venäläisten väliseen kiistaan koko valtakuntaa koskevien lakien säätämisestä ja tätä koskevasta toimivallasta. Komitea ei päässyt yksimielisyyteen, sillä sen suomalaiset jäsenet puolustivat sitkeästi omaa tulkintaansa Suomen perustuslaeista, kun taas venäläiset jäsenet katsoivat valtakunnan yhteistä etua koskevissa asioissa myös Suomea koskevan päätösvallan olevan lähtökohtaisesti keisarikunnan valtioelimillä. Komitean venäläisjäsenten kanta toimi sittemmin yhtenä askeleena kohti helmikuun manifestia.


title: Tulipääkerttuli

text: Tulipääkerttuli ("Seiurus aurocapilla") on pohjoisamerikkalainen kerttuleiden heimoon kuuluva varpuslintu.


title: Tulipääkerttuli

text: Tulipääkerttuli on 13,5-15 senttimetriä pitkä. Se on yläpuolelta vihreänruskea, vatsapuolelta mustatäpläinen. Päälaen keskellä on punaruskea juova, jota reunustavat kapeammat mustat juovat. Tumman silmän ympärillä on vaalea silmärengas.


title: Jimmy Finnholm

text: Jimmy Leander Finnholm (s. 9. lokakuuta 1991 Pedersöre) on keskimatkojen juoksija. Hän voitti SM-hopeaa 3 000 metrin estejuoksussa Porin Kalevan kisoissa 2015. Finnholm on saavuttanut viestijuoksun SM-kilpailuissa 4 × 800 metrin viestissä kultaa 2015, hopeaa 2014 ja pronssia 2012 sekä 4 × 1 500 metrin viestissä hopeaa vuosina 2012 ja 2013 sekä pronssia 2015. Hän edustaa IK Falken -seuraa. Hänellä on maaotteluedustuksia. Häntä valmentaa Guy Storbacka.


title: Urho Tuominen

text: Urho Tuominen Oy (UTU Group) on suomalainen sähköalan konserni. Yhtiön tuotevalikoiman muodostavat tehoelektroniikan tuotteet sekä sähkökeskukset ja niiden komponentit.


title: Urho Tuominen

text: Konserniin kuuluvat UTU Oy sekä Baltian maissa toimivat tytäryhtiöt UTU Powel SIA (Latvia), UTU UAB (Liettua) ja UTU Powel AS (Viro). Tuontantotilat ovat Ulvilassa, jossa sijaitsee myös konsernihallinto. Konsernin muut toimipisteet ovat Vantaalla, Riiassa, Tallinnassa ja Vilnassa.


title: Urho Tuominen

text: Urho Tuominen Oy:n toiminta alkoi Ulvilassa vuonna 1919 perustetusta sähkö- ja puhelinliikkeesta. Vuonna 1923 yritys laajeni Raumalle. Sähkökeskusten valmistamisen UTU aloitti vuonna 1944. Kodintekniikkaa myyvä liike toimi Ulvilassa aina 2000-luvun alkuun saakka, jonka jälkeen yritys on keskittynyt sähköteknisten laitteiden valmistukseen ja suunnitteluun.


title: Ancel Keys

text: Ancel Keys (26. tammikuuta 1904 Colorado Springs, Colorado – 20. marraskuuta 2004 Minneapolis, Minnesota) oli yhdysvaltalainen ravitsemustieteilijä. Keys kehitti Yhdysvaltain armeijalle toiseen maailmansotaan "K Ration" -nimisen kevyen ja ravintopitoisen kuivamuona-annoksen, popularisoi Välimeren ruokavaliota ja teki merkittävän "Seitsemän maan tutkimuksen" ruokavalion ja sydäntaudin yhteydestä.


title: Ancel Keys

text: Keys valmistui Kalifornian yliopistosta Berkeleystä. Hän suoritti biologian tohtorintutkinnon Scripps Institutessa La Jollassa ja fysiologian tohtorintutkinnon Cambridgessa. Sen jälkeen Keys työskenteli Minnesotan yliopistoon perustamansa "Laboratory of Physiological Hygiene" -laitoksen johtajana vuoteen 1972 asti, jolloin hän jäi eläkkeelle.


title: Ancel Keys

text: Vuonna 1950 Keys julkaisi nälkiintymistä käsitelleen tutkimuksensa "Biology of Human Starvation". Vuonna 1958 hän aloitti kuuluisan "Seitsemän maan tutkimuksen", jossa löytyi muun muassa positiivinen korrelaatio tyydyttyneen rasvan kulutuksen ja sydäntautien välille seitsemän maan välillä, joista Suomi oli yksi.


title: Thorleif Vangen

text: Thorleif Birger Vangen (11. syyskuuta 1920 Kongsvinger – 1. maaliskuuta 1996 Eidskog) oli norjalainen hiihtäjä. Hän edusti seuratasolla oslolaista BUL:ää.


title: Thorleif Vangen

text: Vangen voitti uransa aikana neljä Norjan-mestaruutta. Hän sai maansa mestaruuskisoissa vuonna 1946 kultaa sekä 50 että 30 kilometrin matkalta, ja uusi lyhyemmällä matkalla voittonsa seuraavana vuonna. Lisäksi Vangen voitti 18 kilometrin kisan 1948. Hän osallistui Sankt Moritzin olympialaisissa 1948 50 kilometrin matkalle, mutta joutui keskeyttämään kilpailun.


title: Kaiane Aldorino

text: Kaiane Aldorino (8. heinäkuuta 1986 Gibraltar) on gibraltarilainen missi, joka voitti 2009 Miss Gibraltar -tittelin ja samana vuonna ensimmäisenä gibraltarilaisena Miss Maailma -kilpailun.


title: Kaiane Aldorino

text: Aldorino voitti kesäkuussa 2009 Miss Gibraltar -kilpailun ja pääsi näin maan edustajaksi Miss Maailma -kilpailuun. Johannesburgissa järjestetyss Miss Maailma -kilpailussa Aldorino pääsi ensimmäisenä gibraltarilaisena finaalivaiheeseen, kun hän voitti alkukilpailujen Beach Beauty -osion. Finaalivaihe järjestettiin 12. joulukuuta, ja Alrodino kruunattiin ensimmäisenä gibraltarilaisena Miss Maailmaksi. Gibraltar oli osallistunut kilpailuun vuodesta 1959.


title: Kaiane Aldorino

text: Gibraltarilla alkoi juhlat heti Aldorinon voiton tultua ilmi. Monet menivät kaduille juhlistamaan voittoa, ja monilla oli mukana myös Gibraltarin lippu. Gibraltarin hallitus päätti järjestää Aldorinon kunniaksi kotiintulojuhlan torstaina 17. joulukuuta, jolloin Aldorino palasi kilpailusta takaisin Gibraltarille. Pääministeri Peter Caruana vastaanotti Aldorinon Gibraltarin lentoasemalla. Tämän jälkeen juhlaan kuului paarati Main Streetillä, näyttäytyminen yleisölle kaupungintalon parvekkeelta, lehdistötilaisuus Rock-hotellissa, illallistilaisuus samassa hotelissa ja illan päättävä ilotulitus.


title: Kaiane Aldorino

text: Aldorino sai 2011 Gibraltarin kaksi merkittävintä kunnia-arvoa, Freedom of the Cityn ja Gibraltar Medallion of Honourin, joka oikeuttaa käyttämään lyhennettä GMH nimen perässä. Gibraltarin parlamentti oli myöntänyt kunnia-arvot yksimielisesti.


title: Thomas Hammarberg

text: Thomas Hammarberg (s. 2. tammikuuta 1942 Örnsköldsvik, Ruotsi) on ruotsalainen diplomaatti ja ihmisoikeusaktivisti. Hän on toiminut muun muassa Amnesty Internationalin pääsihteerinä (1980–1986) ja Euroopan neuvoston ihmisoikeuskomitean komissaarina (2006–2012). Amnestyssa toimiessaan Hammarberg otti vastaan järjestölle vuonna 1977 myönnetyn Nobelin rauhanpalkinnon. Lisäksi Hammarberg on toiminut useissa Yhdistyneiden kansakuntien alaisissa ihmisoikeustehtävissä ympäri maailmaa.